Reakcije na smenu: Ovu vlast Kragujevčani nisu birali\nOdbornici Skupštine grada Kragujevca smenili su gradonačelnika Veroljuba Stevanovića i za novog gradonačelnika izabrala Radomira Nikolića, sina predsednika Srbije Tomislava Nikolića.\nStevanović je 14 godina bio gradonačelnik Kragujevca, od čega 10 godina zaredom.\nNovi gradonačelnik Radomir Nikolić najavio je reviziju u celokupnom javnom sektoru zbog, kako je, rekao katastrofalnog stanja u gradu i svim javnim preduzećima koja se, po njegovoj oceni nalaze pred bankrotom.\nNovoizabrani gradonačelnik Radomir Nikolić se u obraćanju odbornicima zahvalio dosadašnjem gradonačelniku Veroljubu Stevanoviću što je “krajem devedesetih godina prošlog i početkom ovog veka uspeo da zahvaljujući svojoj političkoj veštini i velikoj energiji pomogne da grad u to vreme potpuno ne potone”.\nOn je međutim oštro kritikovao upravljanje gradskim finasijama u protekle deve godine zbog čega su se, prema njegovim navodima, grad i lokalna javna preduzeća našla na ivici bankrota, najavivši kompletnu reviziju finansija celokupnog javng sektora.\n“Kada je već krčmar bio raskalašan, onda bar račun neka bude precizan. Bojim se da je ova prilika da se u gradu nešto promeni, došla prekasno. Situacija u javnom sektoru je veoma loša, katastrofalna. Grad i gotovo sva javna preduzeća su pred bankrotom i bojim se da me danas niste izabrali za gradonačelnika nego za stečajnog upravnika“, rekao je Nikolić.\nOn je poručio građanima Kragujevca da nema šta da im obeća najavljujući teško vreme i bolne mere.\n“Ni krive, ni dužne, nas čeka najava štrajkova u svim javnim preduzećima. Moja vera u to da nešto može da se promeni leži u poverenju koje imam u svoj tim, u dobre ljude u Vladi Republike Srbije. Građanima Kragujevca nemam šta da obećam i nemam čime da ih potkupim. Čekaju nas teško vreme i teške mere“, poručio je Nikolić nakon izbora za gradonačelnika Kragujevca.\nOd 87 odbornika, koliko ima Skupština grada Kragujevca, za Stevanovićevu smenu i Nikolićevo ustoličenje glasalo je 48 odbornika SNS, SPS, DSS, SPO, LDP i Pokreta za naš grad Nebojše Zdravkovića.\nNakon smene, dosadašnji gradonačelnik Veroljub Stevanović, koji je na funkciji prvog čoveka Kragujevca proveo 14 godina, od čega deset godina zaredom, podsetio je da je od 2004. godine, od kada neprekidno vodi Kragujevac, taj grad, po ekonomskim pokazateljima, sa 127 mesta u Republici stigao do trećeg mesta.\nOn je poručio da su finansijaki problemi sa kojima se grad suočava, u poslednje dve godine, posledica opstrukcije republičke vlasti i njene političke neodgovornosti.\n“Preko puta nas je jedna osiona, bahata, nesposobna i nekopetentna vlast koja treba nama da pokaže kako treba srediti stvari u ovom gradu. Ja nisam čovek koji se saginje pred onima koji imaju bič ili imaju mač“, rekao je Stevanović.\nOdbornici do sada vladajuće Zajedno za Šumadiju i Demokratske stranke oštro su kritikovali prekomponovanje lokalne vlasti glasovima odbornika koji su promenili stranu i podržali inicijativu Srpske napredne stranke za smenu gradskih čelnika.\nI Vladan Vučićević, nezavisni odbornik kritikovao je način na koji su Srpska napredna stranka i novi gradonačelnik Radomir Nikolić, preuzeli vlast u Kragujevcu.\n“Jasno je meni da nije pobedio Radomir Nikolić, već da su pobedili Aleksandar Vučić i Tomislav Nikolić, ali ono što nije dobro što su ubili demokratiju. Ja želim sada da kažem nešto o gradonačelniku koji je jako mlad i jako neiskusan i nema ni jednu referencu da vodi grad od 250.000 stanovnika i još samo mogu da kažem da je jako hrabar“, rekao je Vučićević.\nOdbornici novoformirane koalicije oko Srpske napredne stranke nisu se javljali za diskusiju, čak ni onda kada su ih kolege iz Zajedno za Šumadiju i Demokratske stranke prozivali da izađu za govornicu i objasne razloge promene političkog raspoloženja i prelaska u suprotni tabor.\nSaša Milenić, smenjeni predsednik Skupštine grada je naglasio da se vlast u demokratskim zemljama “gubi, osvaja i dobija samo na izborima”. On se zapitao šta mogu da očekuju Kragujevčani od vlasti koja je produkt zakulisnih političkih igara, daleko od očiju javnosti, izrazivši bojazan da Kragujevac može postati periferija Bajčetine, rodnog sela Tomislava Nikolića.\n“Kakvoj šansi da se nadaju Kragujevčani od vlasti koju nisu birali. Podsećam vas da oko 20 procenata novostvorene većine čine odbornici izabrani na listi koja je nosila ime Veroljuba Stevanovića.Ne treba podceniti činjenicu da je ovo bio Kragujevac, vođen voljom Kragujevčana i plašim se da nečijom samovoljom ne postanemo Kragujevac na periferiji Bajčetine“, rekao je Milenić.\nSednica Skupštine grada, sa prekidima je trajala skoro 12 časova, a za to vreme zgradu Skupštine grada su obezbeđivale jake policijske snage iako nije bilo nikavih incidenata.


Polovni Nokka harvesteri oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Harvesteri > Nokka\nPolovna Nokka harvesteri na prodaju\nPregledaj oglase polovnih Nokka harvesteri oglasa na prodaju. Možete sortirati Nokka harvesteri oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Nokka harvesteri u odeljku Brendovi.\n1999 28.699 h\nOvde je kompletna lista lista polovnih Nokka harvesteri za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Košarkaši Dinamika, čijeg je kluba "Blic" medijski sponzor, u nedelju gostuju Novom Pazaru u petom kolu domaćeg prvenstva.\nTrener Dorćolaca Miro Alilović zna da je atmosfera koju prave navijači, uz dobar sastav i više nego izazovna misija.\n- Znamo šta nas očekuje u Novom Pazaru i svesni smo pre svega da je u pitanju dobar sastav i odlična atmosfera koju prave domaći navijači. Naš fokus je trenutno na našoj timskoj igri i pokušaćemo da odigramo svih 40 minuta na visokom nivou - poručio je on.\nČlan Dinamika Mirko Đerić svestan je da je energija presudna.\n- Očekuje nas teška utakmica i vruće gostovanje, a protivnik nam je poznat od ranije. Mi ćemo morati da uđemo u utakmicu sa puno energije i moramo da se revanširamo za poraz na kraju ligaškog dela. Učinićemo sve da odnesemo pobedu iz Novog Pazara.


Ministrica unutarnjih poslova Luciana Lamorgese rekla je parlamentarnom odboru da je Italija već pronašla evropske zemlje koje su se složile primiti 100 migranata, a Italija 25. Rekla je da ako se loše vrijeme i uzburkano more zadrže nekoliko dana, migranti mogu obaviti svoje 14-dnevnu karantenu koronavirusa na talijanskom brodu, a potom biti poslani u druge evropske zemlje, prenosi AFP.\nBrod je isprva krenuo prema Marseilleu kada su francuske vlasti zatražile od Italije da mu dozvoli pristajanje u Sredozemlju, rekao je u tvitu šef Sea-Eyea Gorden Isler.\n“Nadamo se da će se 125 spašenih moći iskrcati na Sardiniji kako bi tamo mogli biti adekvatno zbrinuti”, dodao je Isler.\nMinistrica Lamorgese je pojasnila da Italija nije imala luku s potrebnim karantenskim prostorom kad je spasilački brod Alan Kurdi prvi put zatražio uplovljavanje u luku 19. septembra. Ali se Italija složila dati Alanu Kurdiju sigurnu luku u zaštiti od oluja rano u četvrtak “jer poštivanje ljudskog života je za nas, kao i za sve, primarna stvar “.\nViše od 600 migranata poginulo je ove godine pokušavajući prijeći Mediteran, najsmrtonosniju rutu za one koji se nadaju boljem životu u Evropi.\nPrema Međunarodnoj organizaciji za migracije (IOM) do sada je gotovo 50.000 putovalo tom rutom ove godine.


sreda, 13. april 2016. 12:59h\nDr Dragoljub Cucić, rukovodilac pančevačkog Regionalnog centra za talente "Mihajlo Pupin" i gradonačelnik Kikinde Pavle Markov potpisali su 12. aprila sporazum o saradnji RCT "Mihajlo Pupin"\nDr Dragoljub Cucić, kaže da su, osim njega, u delegaciji bili i članovi Upravnog odbora dr Aleksandar S. Nikolić i mr Jovan Jović.\nNa osnovu tog sporazuma iniciraće se osnivanje odelenja RCT "Mihajlo Pupin" - RCT "Dušan Vasiljev", Kikinda - koje će voditi računa o darovitim učenicima Severnog Banata i sistemski raditi na njihovom daljem razvoju, kaže Cucić.\nMladi Kikinđani, čija potreba za znanjem prevazilazi sadržaje koje im se nude u školama, ubuduće će biti u fokusu mentora koji će sa njima raditi.\nNa ovaj način želimo da skrenemo pažnju na ono što je najvažnije u svačijem životu, a to je podizanje nivoa znanja. Ovakvi sporazumi pokazuju čemu stremi naš grad, kazao je gradonačelnik Markov.\nKoordinator Centra za talente u Kikindi, profesor Srđan Srdić naveo je da će preuzeti model po kom funkcioniše Centar za talente u Pančevu.\nRukovodilac RCT "Dušan Vasiljev" u Kikindi je književnik i doktorand Filološkog fakulteta Beogradskog univerziteta, Srđan Srdić, dugogodišnji uspešni saradnik RCT "Mihajlo Pupin", u radu sa darovitim učenicima.\naleksandar s nikolić\nPančevo po prvi put bilo domaćin republičkog takmičenja talentovanih srednjoškolaca\n0 #1 Josip 15-04-2016 10:38\nZar nije pravilnije nadarenom decom, a ne darovitom. U svakom slučaju, lepa tema. Potrebno je da se više pažnje posvećuje pametnoj, dobroj deci i da im se na bilo koji način pomogne u njihovom daljem razvoju. A da se manje značaja pridaje problematičnoj deci koja traći svoj talenat ili ga koristi u pogrešne svrhe (najblaže rečeno).


Haradinaj zapretio Kurtiju - 31.03.2022, Sputnik Srbija\nHaradinaj zapretio Kurtiju\nRamuš Haradinaj , predsednik Alijanse za budućnost Kosova, poručio je premijeru privremenih institucija u Prištini Aljbinu Kurtiju da se „ne igra“ sa... 31.03.2022, Sputnik Srbija\n„Kurti ne želi da primenjuje kriterijume minimalne zarade za veterane. Izdržao sam sve klevete i njegove smicalice. Ne igrajte se više sa evidencijom veterana“, kazao je Haradinaj.On je istakao da su veterani imali razloga zašto su bili strpljivi, ali da neće čekati večno, i dodao da će, ako Kurti nastavi sa, kako je naveo, podsmehom, oni izaći na ulice i blokirati prilaz Vladi.Aljbin Kurti je nedavno rekao da na Kosovu i Metohiji nema više od 20.000 ratnih veterana OVK, preneo je „Kosovo onlajn“.\nRamuš Haradinaj , predsednik Alijanse za budućnost Kosova, poručio je premijeru privremenih institucija u Prištini Aljbinu Kurtiju da se „ne igra“ sa evidencijom ratnih veterana, jer će u suprotnom ljudi izaći na ulice, prenosi Gazeta ekspres.\n„Kurti ne želi da primenjuje kriterijume minimalne zarade za veterane. Izdržao sam sve klevete i njegove smicalice. Ne igrajte se više sa evidencijom veterana“, kazao je Haradinaj.\nOn je istakao da su veterani imali razloga zašto su bili strpljivi, ali da neće čekati večno, i dodao da će, ako Kurti nastavi sa, kako je naveo, podsmehom, oni izaći na ulice i blokirati prilaz Vladi.\n„Kurti ne može da ukloni ovu kategoriju sa spiska minimalne zarade. Neka tužilaštvo odredi ko je lažnjak i ukloni pojedinca, ali Kurti ne može da ih skloni sa spiska“, rekao je Haradinaj.\nAljbin Kurti je nedavno rekao da na Kosovu i Metohiji nema više od 20.000 ratnih veterana OVK, preneo je „Kosovo onlajn“.\nSindikati na Kosovu i Metohiji upozoravaju na proteste, traže sastanak s Kurtijem i Zakon o platama\n30 Mart, 17:20


Da li su košarkaški klubovi postavili temelje fudbalskoj Superligi?\nIzvor: MozzartSport.com, 19.Apr.2021, 12:26\nGotovo svaki potez koji su povukli fudbalski klubovi bio je već viđen oko košarkaških terena\nEvropska Superliga u fudbalu pretočena je u delo, odnosno za sada samo na papir, čime se višedecenijska težnja najbogatijih klubova da imaju sopstveno takmičenje, bez uplitanja matične kontinentalne (UEFA) i nacionalnih federacija bliži potpunoj realizaciji.\nNarednih dana, verovatno nedelja, a možda i meseci, trajaće pre svega medijski, a nije isključeno da započne i sudski rat, koji je, ako se pogledaju "spisi" iz prethodnih decenija bio neizbežan. Jedno je ipak sigurno - klubovi su u želji za potpunom samostalnošću odlučivanja, pre svega u...\nHotSport.rs: KRAJ JEDNE ERE: Osnovana Superliga Evrope, ostajemo bez Lige šampiona!\nSrbijaDanas.com: ONI SU ODBILI SUPERLIGU: Tri evropska GIGANTA jasno rekli NE\nHotSport.rs: SRBIJA OSTAJE BEZ PAR KLJUČNIH IGRAČA AKO ZAŽIVI SUPERLIGA: Uefa će zabraniti igranje za reprezentaciju!\nB92: Surova realnost – Superliga neće "desetkovati" reprezentaciju Srbije


"Jovanjica": Tužilac ispitao 115 svedoka, ali ne i SNS kadar\nHronika Autor:Tanja Milovanović07. okt. 202013:17 > 14:13\nNa današnjem glavnom pretresu u postupku protiv Predraga Koluvije, većinskog vlasnika poljoprivrednog gazdinstva "Jovanjica", na kome je krajem prošle godine zaplenjena rekordna količina marihuana, svoje uvodno izlaganje izneo je postupajući tužilac Saša Drecun, koji je između ostalog rekao da je tokom istrage saslušao 115 svedoka. Međutim, među njima nema nikog od kadrova vladajuće partije SNS, koji su se u više navrata fotografisali i promovisali ovo imanje.\nSem Koluvije u postupku za „Jovanjicu“ optuženo je još devet osoba, a tužilac je izneo više od 320 pisanih dokaza, desetina veštačenja, službenih beleški MUP, izveštaja o potrošnji struje i energije, koji direktno optužene dovode u vezu sa proizvodnjom kanabisa u veštačkim uslovima.\nDrecun je istakao i da je tokom istrage saslušano više od 115 svedoka. Ipak, interesantno je da se među njima ne nalazi niko od političkih funcionera koji su prethodnih godina obilazili ovo imanje, a o čemu svedoče i brojne fotografije na društvenim mrežama.\nPočinje suđenje za Jovanjicu: Koluvija na optuženičkoj klupi\nIzmeđu ostalog, izveo je i izveštaje o pretresima na nekoliko lokacija na kojima je pronađena marihuana, dok je najveći udeo zaplenjen upravo na imanju „Jovanjica“.\nTužilaštvo je istaklo i da su optuženi znali da je delo koje čine zakonom zabranjeno i dodao da su komunucirali preko aplikacije „Razgovor“, u kojoj su bili upisani po kodnim imenima.\nKoluvija ima upalu uha\nTokom pretresa ponovo se oglasio prvookrivljeni Koluvija, koji je zatražio da prati suđenje sa drugog mesta, jer ima problem sa sluhom. Rekao je da ne čuje na oba uha, ne precizirajući procente u kojima mu je sluh oštećen, te da bi zbog toga trebalo da ima intervenciju.\nSuđenje je potom odloženo, jer sudsko veće bi trebalo da saopšti presudu u drugom postupku, a na sledećem pretresu nastaviće izlaganje tužilac.\nDobričanin Nikodinović: Dokazi pribavljani na nezakonit način\nAdvokat Zora Dobričanin Nikodinović, koja u postupku zastupa prvookrivljenog Koluviju, rekla je za medije nakon suđenja da je većina dokaza u postupku pribavljena na nezakonit način.\n„Većinu dokaza tužilaštva mi smo osporili na pripremnom ročištu. Većina dokaza pribavljena je na nezakonit način“, rekla je ona.\nAleksandar VuinJovanjicaPredrag KoluvijaSNSSuđenjeZoran Babić


TotalCar.rs » Da li je ovo novi Mercedes GLB?\nŠpijunski fotografi uočili su neobičan prototip Mercedes GLA modela na planinskim putevima Alpa.\nVozilo sa GLA šasijom najverovatnije je prvi ikad viđen GLB. O njemu se priča već nekoliko godina, a sada se čini da Mercedes definitivno namerava da ga uvrsti u svoju liniju proizvoda. Kao što njegovo ime implicira, on će najverovatnije biti pozicioniran između GLA i GLC modela.\nU poređenju sa regularnim GLA, ovaj testni primerak ima veće odstojanje među točkovima, kao i duže međuosovinsko rastojanje. Smatra se da bi ovo mogla biti i druga generacija GLA modela, najmanjeg Mercedesovog krosovera koji je lansiran pre oko tri godine i sada mu je vreme za unapređenje, ali ta opcija nije baš verovatna.\nU slučaju da su glasine koje kruže o GLB modelu tačne, možemo očekivati da ćemo videti mini G-Klasu, sa oštrijim izgledom u odnosu na GLA i GLV. Prvi GLB trebalo bi da se pojavi 2019. godine, najverovatnije u septembru. Biće zasnovan na drugoj generaciji MFA platforme, što znači da će imati pogon na prendjoj osovini kao standard i da će brojne postavke deliti sa narednom A-Klasom, CLA, GLA i B-Klasom. Snagu će u jeftinijim varijantama obezbeđivati turbopunjeni trocilindarski motor iz Renaulta, dok će četvorocilindarske jedinice opciono moći da budu uparene sa pogonom na sva četiri točka i 4MATIC menjačem.\nNavodne kodne oznake X247, novi krosover iz Daimlera od strane CAR magazina još 2014. godine opisan je kao “šarmantni miks izgleda G-Klase, proporcija B-Klase i dinamike GLA-Klase”. Priča se i o tome da bi se mogla pojaviti verzija sa sedmoro sedišta, kao i opcioni off-road paket opreme koji bi ga učinio potpuno spremnim za nepristupačne terene.


HomePolitikaVučić: Želimo jasniju situaciju od EU\nBEOGRAD: Predsednik Srbije Aleksandar Vučić rekao je danas da Srbija želi otvaranje novih poglavlja u pristupnim pregovorima, ali i jasniju situaciju šta zemlje EU vide kao budućnost Zapadnog Balkana.\n„Za mene je važno da Srbija nastavlja svoj evropski put. Mi sa EU imamo trgovinsku razmenu u visini od 67 odsto“, objasnio je on.\nVeber će čuti „fantastične ideje“ o KIM od Boška i Đilasa..\nPredsednik Srbije Aleksandar Vučić rekao je danas da pozdravlja svaki susret evropskih parlamentaraca, pa i lidera Evropske narodne partije Manfreda Vebera sa članovima dela opozicije i primetio, s dozom ironije, da su ti susreti „važni za demokratiju u nasoj zemlji“.\n„Ja pozdravljam svaki susret sa predstavnicima naših političkih protivnika. Mislim da je to veoma važno za demokratiju u našoj zemlji i siguran sam da će mnogo mudrih ideja o rešenju kosovskih problema gospodin Veber i gospodi Bilčik moći da čuju od, recimo, Boška Obradovića i Dragan Đilasa. To će biti fantastične ideje“, rekao je Vučić, odgovarajući, na samom kraju pres konferencije sa predstavnicima Evropskog parlamenta, na dva, tri pitanja koja su mu, po njenom formalnom završetku, „dobacivali“ novinari.\n„Super mi ono sve stoji, nikad nisam lepši ispao na naslovnoj strasni Danasa“, rekao je.\n„Nisam video ni jedan dokumet, ničiji, ali ću to rado da komentarišem sutra u Sočiju kada budem video i pročitao sva dokumenta“, rekao je predsednik i dodao:\n„Nemojte se sekirati, ja vas najviše volim, vas i Danas što volim… vas sa N1, Danas, NIN, vas volim najviše. Vi ste primer demokratije …“\nVučić je na kraju konferencije rekao i da čeka da čuje ideje koje se tiču pitanja rešavanja problema Kosova, a od strane Boška Obradovića, Aljbina Kurtija….\n„Ja sad čekam te genijalne ideje da dođu od stane Obradovića, Kurtija i ostalih…“, rekao je Vučić, odgovarajući na pitanje šta njegovi sagovornici misle o tome što Priština najavljuje da će dijalog voditi Kurti, odnosno da je namera prištinskih vlasti da dijalog vrati na početak, kako ne bi pristali na bilo kakav kompromis.\n„Umirem od smeha kada mi dođu sa idejama da mi smanjimo saradnju sa Kinom i Rusijom, a onda vidim red i kod Putina i kod Si Đinpinga, sa po 20 ministara idu po 15 puta godišnje, da se sretnu i uvećaju svoju trgovinsku razmenu sa Kinom i Rusijom“, rekao je Vučić odgovarajući na pitanja novinara nakon sastanka sa delegacijom Evropskog parlamenta koju čine izvestilac Evropskog parlamenta za Srbiju Vladimir Bilčik i lider Evropske narodne partije (EPP) Manfred Veber.\n„Dakle, nego šta ću nego ću da se viđam i da vas obavestim da sam dobio potvrdu, po prvi put u pisanoj formi, da će Si dogodine posetiti Srbiju. Tako da vam se pohvalim i pred evrpskim predstavnicima“.


Selektor reprezentacije Pavle Jovanov je podelio uznemirujuću sliku. On je fotografisao Milicu Starović kako je bila prinuđena da spava na podu aerodromske zgrade! Sve se dobro završilo i Milica je zajedno sa ostalim državljanima Srbije u sredu popodne stigla u Srbiju.\nPROŠLA PRAVI PAKAO: Jedna od najlepših naših sportiskinja pre povratka u Srbiju ležala na podu aerodroma!\nPre nego što je po naše sunarodnike zarobljene na aerodromu u Istanbulu došao avion Er Srbije i vratio ih u otadžinu, kajakaška reprezentativka Srbije Milica Starović je sa ostalim putnicima prošla niz neprijatnih situacija.


Energyobserver - POLITIKA / POČEO 38 PROTEST U BEOGRADU\nPosle održanih govora krenuće protestna šetnja centralnim gradskim ulicama koja će se završiti kod nekadašnjeg hotela.\nUdruženje Jedan od pet miliona je, u pozivu, navelo da se "danas 'Bristolci' bore za svoje domove, i domove svojih porodica, kako ne bi ostali na ulici", a da ih na to "primorava države gaseći im struju, zaključavajući ulaze, namešajući im poplave, ali i drugim neljuskim činovima".\nTakodje, su naveli da su stanari hotela "ratni veterani i njihove porodice, ljudi koji su bili spremni svoj život da daju za državu, a nakon što su izgubili svoje domove posle rata, država ih je pre 20 godna smestila u hotel 'Bristol' privremeno".\nUdruženje "Jedan od pet miliona" podsetilo je večeras da je protest koji se održava 38 po redu i da gradjani protestvuju već devet meseci.\nPrvi put od kada su počeli protesti, primećeno je da ulični prodavci nude bedževe sa natpisom "Bojkot", a uoči sve češće najave dela opozicije da neće izaći na izbore pod sadašnjim uslovima, odnosno dok ne budu fer i pošteni. / BETA.RS


Zvezda pušta sezonske karte u prodaju, evo koje su cene - Crvena zvezda info\nZvezda pušta sezonske karte u prodaju, evo koje su cene\nCrveno-beli spremaju se za vrlo važnu takmičarsku godinu\nFudbaleri Crvene zvezde polako pale svoje motore na pripremama za novu takmičarsku godinu u Superligi Srbije, ali i na evropskoj sceni. Ova sezona biće naročito specifična, pošto će šampionu garantovani direktno mesto u Ligi šampiona u sezoni 2023/24.\nU klubu se već polako pripremaju za bitke na svim frontovima, a veliku podršku u pohodu na nove pehare, bez sumnje trebalo bi da im pruže i sami navijači, koji su im i protekle takmičarske godine predstavljali vetar u leđa.\nLeto je tradicionalno vreme kada se nabavljaju i obnavljaju sezonske ulaznice za novu takmičarsku godinu, a Zvezda je možda i nikada ranije "otvorila" poziv Delijama da nabave svoj vredni komad na vreme i tako dođu do mogućnosti da prate crveno-bele u predstojećih 365 dana.\n- Cilj pred novu takmičarsku godinu je jasan - šesto uzastopno učešće na evropskoj sceni i ponavljanje prethodnih uspeha na domaćoj, a kako bi sve to bilo ispunjeno našim momcima je neophodan 12. igrač - zvezdaši. Zato nabavite na vreme svoju sezonsku ulaznicu - pozivaju iz Zvezde putem društvenih mreža.\nDodaju da će uz kupovinu sezonske karte biti omogućene i brojne pogodnosti.\n- Pogodnosti sezonskih ulaznica: rezervisano mesto, prioritet pri kupovini karata, prioritet pri manjem kapacitetu i niža cena naredne sezone. Kupovina sezonskih ulaznica je moguća samo uz aktivno članstvo za predstojeću sezonu - objasnili su u klubu.\nCene karata ukoliko se navijači odluče za novu ulaznicu iznosi 5.000 dinara za Sever, 8.000 dinara za Istok, 9.000 dinara za Zapad i 13.000 dinara za Zapad VIP. Kada je reč o porodičnim ulaznicama za Zapad i Istok treba dodati još po 1.000 dinara za mališane, odnosno 4.000 dinara za VIP Zapad, a posebne cene su na snazi za penzionere.\nSenior karte za Istok koštaju 5.000 dinara, za Zapad 6.000 dinara, a za VIP Zapad 10.000 dinara. Najskuplje su karte za lože, pa tako ona za VIP 1 stoji čak 80.000 dinara, za VIP galeriju treba izdvojiti 100.000 dinara, a za "Pet Zvezdinih zvezda" čak 120.000 dinara.\nPoseban popust omogućen je za one koji obnavljaju sezonske karte od prošle sezone. Njih će karta za Sever "stajati" samo 3.000 dinara, za Istok samo 1.000 dinara više, a za Zapad 5.000 dinara, dok je za VIP Zapad cena 7.000 dinara. Baš kao i kod novih sezonskih karata, za porodične ulaznice treba dodati 1.000 ili 4.000 dinara u zavisnosti od sektora.\nZa penzionere, Sever košta samo 2.000 dinara, Zapad 3.000, dok VIP Zapad plaća 4.500 dinara. Dosta jeftinije će se moći i u lože i to po ceni od 40.000 dinara za VIP 1, 50.000 za VIP galeriju, odnosno 60.000 dinara za "Pet Zvezdinih zvezda".\nProdaja počinje 24. juna, a kupovina sezonskih ulaznica moguća je samo uz članstvo u klubu koje je moguće potpisati u prostorijama.


Bijeli luk je jedna od najljekovitijih namirnica, ali obratite pažnju: Ova grupa ljudi nikako ga ne smije koristiti – Alternativa\nStiglo nam je sada ono “najgore” doba za zdravlje svih ljudi. Ovo je period koji je pun virusa i velikih prehlada, bakterije i gljivice napadaju.\nOvo je period kada se najviše i najlakše naravno prenose virusi i slabi se imunitet te ga treba na sve načine ojačati i popraviti. Najteže naravno pada rodteljima ali i kada su roditelji u pitanju tu je prisutan kašalj koji može da bude jako neugodan pogotov noći.\nMeđutim pored kašlja ovo je isto tako i period u kome dolazi i do mnogih bolesti drugih kao i napada različitih virusa na naš organizam.\nTako baš povodom ove situacije napada virusa veliki broj ljudi se liječi sa lijekovima dok sa druge strane imamo one koji vjeruju u prirodnu medicinu i oni koriste bijeli luk.\nTo je povrće koje je jako zdravo i veliki broj ljudi ga koriste kako bi se zaštitili gripe. Međutim ne smiju svi da jedu bijeli luk te tako oni koji se moraju čuvati su: osobe pred operaciju, osobe sa niskim pritiskom, osobe koje imaju problema sa crijevima.


Srbija je još ranije znala da će Kosovo da se priključi na elektromrežu Albanije - Novinar.rs\nDirektor Sekretarijata Energetske zajednice (EZ) Janez Kopač rekao je da potpisivanje ugovora između Operatora sistema transmisije i tržišta električne energije Kosova (KOSTT) i albanskog Operatora prenosnog sistema (OST) o uspostavljanju regulatornog bloka energetskog sistema Kosovo-Albanija nije bilo nepoznato srpskom operatoru Elektromreži Srbije (EMS)\nIlustracija, Image by Michael Schwarzenberger from Pixabay\nOn je rekao da su za to znali i predstavnici Evropske mreže operatora prenosnih sistema električne energije (ENTSO-E).\n„Znam da se potpisivanje tog ugovora dugo pripremalo. Pre dve nedelje na godišnjoj Skupštini udruženja evropskih operatora prenosnih sistema ENTSO-E u Helsinkiju, gde je bila i direktorka EMS-a Jelena Matejić sa svojim timom, svi su to već znali. I ne mogu da zamislim, da to nije bilo koordinirano, ali to treba da kažu nadležni u ENTSO-E“, rekao je Kopač u intervjuu za Betu.\nKopač je ocenio da „operacija u regulatornom bloku EMS-a sa drugim operatorima nema nikakvu političku konotaciju kao što je percipirano u Srbiji“.\n„Sam EMS operiše u regulatornom bloku sa Crnom Gorom i Severnom Makedonijom (SMM blok). Isto je i sa Bosnom i Hercegovinom, Hrvatskom i Slovenijom. Ovakva povezivanja su sasvim operativna i imaju logiku optimizacije rezervnih resursa“, rekao je Kopač.\nIstakao je da taj problem između Srbije i Kosova „ima više aspekata jer ima puno nezatvorenih pitanja između KOSTT-a i EMS-a, a najvažnije je to što se beskrajno gomilaju nerešeni dugovi između ta dva operatora“.\n„Tu su dugovi za struju koju je KOSTT godinama besplatno dobavljao severu Kosova. Tu su dugovi KOSTT-a EMS-u za balansiranje sistema kojim upravlja. EMS za prekograničnu raspodelu kapaciteta (prenos struje) koristi mrežu kojom upravlja i koju izdržava KOSTT, pa bi deo prihoda od toga morao da pripadne KOSTT-u“, rekao je Kopač.\n„Nerešeno je i pitanje duga koji KOSTT mora da plaća bankama za izgradnju 400 kilovatnog kabla prema Albaniji, koji se ne koristi, jer EMS blokira punopravno članstvo KOSTT-a u ENTSO-E i zbog toga KOSTT ne može sam da posluje na međunarodnom tržištu“, rekao je Kopač.\nDodao je da je „istina da bi KOSTT mogao koristiti taj dalekovod, a koristi ga u slučaju havarije, ali upotrebljava svoj položaj kao pritisak na EMS“.\nIstakao je da „ima i drugih međusobnih dugova, ali je izgleda ENTSO-E odlučio da učini kraj tome“.\nIstakao je da će „možda sada svima biti lakše, iako gomila međusobnih dugovanja ostaje nerešena“.\n„Problem je postao i međunarodan jer KOSTT, kao operator već više od godinu i po dana nije održavao potrebnu frekvenciju od 50 herca u prenosnoj mreži, a iniciran je time što se struja na severu Kosova ne naplaćuje ili i ako se naplaćuje taj novac ne dolazi do KOSTT-a“, rekao je Kopač.\nOn je ocenio da su „možda količine, tako neovlašćenog oduzimanja struje iz sistema, što bi se moglo nazvati i krađom, ponekad bile i veće od potrošnje na severu Kosova“.\n„To obaranje frekvencije ispod 50 herca svakako je bio presedan u Evropi jer se tako nešto još nikad nije desilo. Svaki operator se pridržava frekvencijskih pravila, jedino nije KOSTT. S druge strane u principu KOSTT nije ni dužan da se pridržava frekvencijskih pravila pošto ne operiše kao regulatorna zona jer mu EMS nije dao da postane član ENTSO-E“, rekao je Kopač.\nKOSTT je, prema njegovim rečima, „imao i neko opravdanje za svoj stav, iako je metoda ‘izvoza’ problema u Evropu bila gruba, ali izgleda i uspešna“.\n„Od aprila 2020. očekuje se, da KOSTT preuzme dužnost za kosovsku zonu, a albanski operator za KOSTT i OST blok. Time se EMS-u otvara mogućnost, da uz pametnu politiku preuzme vodeću ulogu u integraciji regionalnog tržišta Zapadnog Balkana. Svi operatori, uključivši OST i KOSTT sa EMS-om na čelu mogli bi se jednom integrisati u jedan Balkanski regulativni blok“, rekao je Kopač i dodao da bi „to koristilo svima, a integracija regionalnog tržišta je i smisao članstva u Energetskoj zajednici“.\n„To je fakat. Srbija je pokušajima da blokira ulazak Kosova u ENTSO-E verovatno želela da izdejstvuje formiranje Zajednice srpskih opština na severu Kosova, ali je tehnički problem frekvencije ostao predugo nerešen i Srbija je u svom insistiranju izgubila nekoliko dobrih prilika, da se problem reši na nivou operatora“, rekao je Kopač.\nČlanice ENTSO-E su, kako je rekao, „tehničke kompanije i ne žele da se bave političkim problemima, posebno ne nekim problemima na udaljenom Balkanu“.\n„Svi ostali problemi, vezani za energetski sektor između Srbije i Kosova ostaju i dalje nerešeni, ali mislim da će sada samom EMS-u biti lakše. Nadam se da će biti lakše i KOSTT-u, i albanskom OST-u koji će preuzeti odgovornost za regulatorni blok“, rekao je Kopač.\nPosted in EKONOMIJATagged #ALBANIJA #ELEKTROMREŽA SRBIJE #KOSOVO\nGrafiti sa likovima Kurtija, Đurića i Svečlje osvanuli u Lipljanu: "Prevaranti i podvale!


ШИПТАРИ туже Србију за геноцид\nŠIPTARI tuže Srbiju za genocid\nKosovsko Ministarstvo spoljnih poslova predalo je kosovskom Specijalnom tužilaštvu dokumenta o navodnim „ratnim zločinima i genocidu koji je Srbija sprovela nad Albancima na Kosovu“, saopštio je putem Fejsbuk objave savetnik kosovskog šefa diplomatije, Jetljir Ziberaj.\nOn je dodao da će zahvaljujući tim dokumentima, srpski šef diplomatije, Ivica Dačić, završiti u Specijalnom sudu.\nKako navodi Ziberaj, ovo kosovsko ministarstvo prikupilo je „činjenice koje dokazuju da je Srbija imala genocidnu, orkestriranu državnu politiku prema Kosovu koju su sproveli JNA, MUP i paravojne formacije pod kontrolom Beograda“.\nU obaveštenju o predaji ovih dokumenta Ziberaj specijalnog izvestioca Saveta Evrope, Dika Martija, koji je izradio izveštaj o navodnom nehumanom tretmanu zarobljenika i ilegalnoj trgovini organima, a na osnovu kog će kasnije biti oformljen Specijalni sud za Kosovo, nazvao „korumpiranom figurom“.\n„Mi ne možemo da dozvolimo ponovno pisanje prošlosti od strane korumpiranih figura kao Dik Marti koje koriste materijale obezbeđene od MUP-a, Vojske i srpske obaveštajne službe protiv Kosova, iste institucije koje su ubijale albance sada da vrše pravdu“.\nRad Martija opisan na tim osnovama upoređuje i sa dokumentima koje su nacisti prikupljali protiv Jevreja koji su se borili za slobodu u varšavskom getu.\nZiberaj je uveren da će upravo ta dokumenta, dovesti, konkretno srpskog ministra spoljnih poslova, Ivicu Dačića do Specijalnog suda.\nSpecijalni sud ima mandat da procesuira ratne zločine čije je izvršenje počelo na teritoriji Kosova, a koji su se dogodili u periodu između 1. januara 1998. i 31. decembra 2000. Jedna od više stotina osoba pozvanih da da iskaz ovom sudu je i otac Jetljira Ziberaja.\nNa večerašnju vest reagovala je i Kancelarija za KiM.\n„Bedžet Pacoli je ministar laži i dezinformacija, jer njegovo ‘ministarstvo’, koje ne bi smelo ni da postoji po još uvek važećoj Rezoluciji 1244, laže o svemu, kako o broju država koje su priznale jednostrano proglašenu nezavisnost Kosova, tako i o talasu povlačenja priznanja“, navode u saopštenju.\nInicijativu kosovskog MSP vide kao reakciju na „poraz na međunarodnom planu“ i nazivaju je „najprimitivnijom šovinističkom kampanjom koja potpuno zanemaruje istorijske činjenice i na krajnje ciničan i nečovečan način negira zločine terorističke UČK“.


Језичка брига за српску ијекавицу - Јадовно 1941. - КУЛТУРА СЈЕЋАЊА\nJezička briga za srpsku ijekavicu\nIjekavsko izdanje „Pravopisa srpskog jezika”, priredili su Mitar Pešikan, Jovan Jerković i Mato Pižurica, a objavila Matica srpska iz Novog Sada\nU Svečanoj sali Matice srpske, u Novom Sadu, predstavljeno je ijekavsko izdanje „Pravopisa srpskog jezika”, koje su priredili Mitar Pešikan, Jovan Jerković i Mato Pižurica, a objavila Matica srpska iz Novog Sada. U „Pravopisu srpskog jezika” obrađeni su pismo, ekavski i ijekavski izgovor, glasovne promene i odnosi glasova, upotreba velikog slova, spojeno i odvojeno pisanje reči, interpunkcija, skraćenice, podela reči na kraju reda, transkripcija stranih reči, imena i pojmova… Objavljivanje „Pravopisa srpskog jezika” pomoglo je Predstavništvo Republike Srpske u Srbiji.\nOva knjiga će zahvaljujući Društvu članova Matice srpske u Banjaluci, kako je istakao Dragan Stanić, predsednik Matice srpske, doći do mnogih korisnika u Republici Srpskoj, a istovremeno će Društvo članova Matice srpske u Podgorici omogućiti da pravi korisnici ove knjige dođu do svojih primeraka u Crnoj Gori.\n– O tome, zašto je potrebno da negujemo srpsku ijekavicu verujem da ovde, u Matici srpskoj, možda i ne bi trebalo posebno raspravljati. Negovanje ijekavice bio je Matičin zadatak i u vremenu kada se verovalo u srpskohrvatsko jezičko jedinstvo, pa kako onda to ne bi bila obaveza i za nas današnje, koji bismo morali jasno definisati šta sve sačinjava srpski jezički prostor i kako taj prostor valja urediti i negovati. Ijekavica je prvenstveno srpsko narečje, pa tek onda može biti i nečije drugo – naglašava Stanić.\n– Ukoliko mi ne bismo pokazali dovoljno brige o srpskoj ijekavici, to bi značilo da je mi prepuštamo nekome drugome ko bi bio voljan da je neguje. Niko nas, međutim, nije ovlastio da se tako neodgovorno odnosimo prema jednom od dva središnja srpska narečja i jednom važnom segmentu srpskog jezičkog nasleđa. Niko nas nije ovlastio da sve ono što su naši preci domaćinski negovali i sabirali, mi sada krčmimo kao neodgovorni sinovi. Ukoliko ijedan deo srpskog jezičkog nasleđa prepustimo nekome drugome, taj drugi će s pravom pomisliti da može slobodno posezati za srpskom jezičkom baštinom kako mu se prohte – dodao je Stanić.\n–Kako bismomi branili sve one pisce, pa i teritorije na kojima se govori srpska ijekavica, ukoliko nismo u stanju da negujemo ijekavsko narečje kao sastavni, aktivni deo srpske jezičke prakse? Ijekavicu moramo braniti, jer je upravo ijekavski srpski živalj najizrazitije izložen genocidu i etničkom čišćenju, sa idejom protagonista toga zločina da se svi koji govore srpski i pišu ćirilicom, vremenom, eliminišu sa prostora na kojima žive. Istovremeno, treba srpsku ijekavicu u potpunosti prisvojiti, preimenovati i standardizovati na ponešto drugačiji način kako bi se stekao dodatni razlog za to preimenovanje. Takvim željama srpskih neprijatelja ne smemo izlaziti u susret i pomagati im sopstvenom nespretnošću i nebudnošću.\nStanić je podsetio da je u srpskoj kulturi bilo predloga da se ijekavica potisne u korist ekavice, a taj se predlog argumentovao potrebom da se, što je moguće više, obavi unifikacija srpskog jezika. Takav predlog je, po svemu sudeći, bio pre svega posledica straha pred budućim, mogućim raskolima zasnovanim na demonskoj potrebi i prokletstvu malih razlika. Ipak, uklanjanje tih razlika unutar srpskoga jezika imalo bi mnogo više negativnih, nego pozitivnih posledica, a to bi tradicionalnim, vazda budnim neprijateljima Srba samo pomoglo da i dalje obavljaju svoj posao. Konačno, postojanost ijekavice na prostorima gde se ona govori dovoljno jasno poručuje da je ideja o prelasku Srba na ekavicu praktično nesprovodiva, a još k tome i prilično štetna.\nŠta nam, dakle, valja činiti?\nNeophodno je, kaže Stanić, da srpski jezički standard negujemo na celom prostoru njegovog važenja. U tom smislu dragocena je podrška koju Matica dobija od Republike Srpske, a trebalo bi sve učiniti da Pravopis dopre do svih potencijalnih korisnika – na fakultetima i školama, u lektorskim službama štampanih i elektronskih medija, u ministarstvima i državnim službama….\nZbog svega toga, ijekavicu valja sistematski negovati u duhu celovite srpske jezičke politike. U lepoti srpske ijekavice, isto koliko i srpske ekavice, treba iskreno da uživamo. Za tako nešto dovoljno razloga pruža najveći deo naših narodnih pesama, klasični prevod Svetog pisma, Vuk, Njegoš, Ljubiša, Marko Miljanov, Šantić, Matavulj, Ćipiko, Kočić, mladi Dučić i mladi Andrić, Skender Kulenović, Meša Selimović, Ćopić, Desnica, Mihajlo Lalić i mnogi drugi. Ključni razlog zašto ijekavicu treba negovati jeste upravo to: da se i taj izražajni potencijal srpskog jezika i dalje sačuva, te da svaki jezički kompetentni Srbin u svom sluhu sačuva osećanje za lepotu kako ekavice, tako i ijekavice, zaključio je Dragan Stanić.


Podsticaji za proizvodnju struje na biogas dobri 2 Mar 2017 - rts\nMinistar rudarstva i energetike Aleksandar Antić istakao je da su u Srbiji stimulacije za proizvodnju struje na biogas dobre, možda i bolje nego u Nemačkoj, jer je na prosečnu cenu kilovata od sedam evrocenti u Srbiji podsticaj 18 evrocenti, a u Nemačkoj je na cenu kilovata od 30 evrocenti stimulacija 25 evrocenti. Antić je, na konferenciji o spremnosti Srbije da razvija proizvodnju struje na biogas, istakao da je Ministarstvo rudarstva i energetike uložilo ozbiljan trud i energiju da pokaže privrednicima da je taj sektor ozbiljna šansa, ne samo zbog proizvodnje struje, već i zbog ekologije.\n"Verujemo u budućnost biogasa i ako postoji sektor gde smo najviše napredovali to je biogas. Povećali smo podsticaje, jer hoćemo da uputimo poziv investitorima gde mogu da postignu istovremeno više efekata", naglasio je Antić.\nDodao je da misli da će Srbija ispuniti cilj da do 2020. godine iz obnovljivih izvora proizvodi 27 odsto električne energije.\n"Najatraktivniji su projekti koji se odnose na proizvodnju struje pomoću energije vetra i biogasa i ti sektori će se narednih godina najbrže razvijati. Srbija ima potencijal u obnovljivim izvorima 5,6 miliona tona ekvivalenta nafte od čega je 3,3 miliona tona potencijal u biomasi", tvrdi Antić.\nProizvodnja električne energije iz biomase je, prema njegovim rečima, zaokružen sistem, jer se iz biomase može proizvoditi struja i toplotna energija, a u digestatu, odnosno odpadu se nalaze azoti i fosfati koji se mogu koristiti kao mineralno đubrivo.\nPredsednik Upravnog odbora "Biogas" Danko Vuković istakao je da proizvodnja jednog megavata električne energije može da obezbedi đubrivo za povećanje humusa od jedan odsto na 250 hektara zemlje.\nPomoćnik ministra rudarstva i energetike Miloš Banjac istakao je da su povećane stimulacije za proizvoju struje na biogas tokom 2016. godine snažnije postakle povećanje broja tih postrojenja.\n"Sada postoji oko desetak postrojenja na biogas, a šest su podignuta posle povećanja stimulacija i kreditne podrške globalne Agencije za zaštitu životne sredine od 1,6 miliona dolara, tako da je svako postrojenje dobilo po 300.000 dolara", rekao je Banjac.\nZaključio je da je cilj da do 2020. godine postrojenja na biogas proizvedu godišnje 30 megavata struje, što je zanemarljivo u odnosu na instalirane kapacitete Elektroprivrede Srbije od 6.300 megavata.\n26 Jun 2017 Žetva raži za "zelenu" struju


Đoković u humanoj akciji: Nole spasava srpsku kapelu - SPORTSKI ŽURNAL\nĐoković u humanoj akciji: Nole spasava srpsku kapelu\nVeliki šampion, veliki čovek, veliki patriota. Kada treba osvajati najveće pehare, tu je Novak Đoković\nKad treba pomagati deci u nevolji, opet je tu Novak Đoković. A kad treba pomoći srpskom pravoslavnom nasleđu u Nici, opet je tu Novak Đoković.\nNi Supermen i Spajdermen ne stižu da budu uvek tamo gde treba kao najbolji teniser sveta. Ako jednog dana budu snimali neki novi film o superherojima, Nole će poslužiti kao idealan junak.\nAli šalu na stranu, Đoković je stvarno uvek tamo gde treba. Kako piše francuski “Figaro”, čim je čuo da srpskoj kapeli u Nici, nedaleko od Monte Karla, gde živi, preti prodaja, ponudio se da finansijski pomogne.\nSituacija se iskomplikovala jer vlasnici žele da je prodaju a to znači da bi srpska zajednica u tom delu Francuske ostala bez svog mesta za molitvu. Nole je zimus bio u toj kapeli sa sinom i sigurno mu nije svejedno da ona ode u tuđe ruke.\nInače u akciju se umešao i Kristijan Estrosi, gradonačelnik Nice, koji je rekao da će da razgovara sa Novakom da vidi kao on može da pomogne da se kapela sačuva.\n– Đoković često pomaže manastire na Kosovu i Metohiji, a u dedinom selu u Crnoj Gori sagradio je kapelu – otkrio je “Figaru” Novak Bilić, sekretar u Zapadnoevropskoj eparhiji Srpske pravoslavne crkve.


TILLERSON I LAVROV RAZGOVARALI O UKRAJINI, S. KOREJI I SIRIJI\nŠefovi diplomatija SAD i Rusije, Rex Tillerson (Reks Tilerson) i Sergej Lavrov, razgovarali su u srijedu telefonom o aktuelnim krizama u Ukrajini, Siriji i Sjevernoj Koreji, saopštila je portparolka Stejt departmenta Heather Nauert (Heder Noert).\n“O Ukrajini, sekretar je pomenuo predstojeći sastanak između specijalnog izazaslanika SAD Volkera i ruskog predstavnika Surkova, i naglasio potrebu da Rusija ubrza primjenu svojih obaveza prema sporazumima iz Minska, i zaustavi nedavnu eskalaciju borbi na istoku Ukrajine” navela je Nauert.\n“Kada je riječ o Siriji dvojica zvaničnika su razmatrali ulogu Rusije u tome da osigura da Asadov režim igra konstruktivnu ulogu u mirovnom procesu koji se pod pokroviteljstvom Ujedinjenih nacija (UN) vodi u Ženevi”, navela je glasnogovornica Tillersona.\nAmerički državni sekretar je takođe “pritisnuo sve strane” da primijene UN akciju prema Sjevernoj Koreji.\nŠef ruske diplomatije Segej Lavrov je, kako prenosi TASS, rekao da samo Sirijci imaju pravo da odlučuju o svojoj budućnosti, saopštilo je rusko ministarstvo vanjskih poslova.\nLavrov je upozorio Tillersona da se ne podižu tenzije na Korejskom poluostrvu agresivnom retorikom i pomorskom blokadom.


Početak/Društvo/Đurđanovići iz Azbresnice u požaru ostali bez kuće i dela imanja – POTREBNA JE POMOĆ\nMerošinske Vesti 11. avgusta 2020.\nFoto: Siniša Piljanović\nPorodicu Đurđanović iz Azbresnice kod Niša, pre nedelju dana zadesila je velika nesreća. Usled vremenskih nepogoda i požara izazvanog udarom groma, 4. avgusta, stradala im je pomoćna zgrada, sobe za stanovanje i prostor za skladištenje hrane za stoku od koje se izdržavaju.\nOd posledica požara ostali su bez nameštaja u dve sobe, zamrzivača a izgorelo je i 250 bala sena, 150 bala ovasa i tri tone deteline u rinfuzu.\nKako bi se pomoglo porodici Đurđanović, sveštenik Siniša Piljanović, paroh azbresnički, pokrenuo je akciju na društvenim mrežama i pozvao sve ljude dobre volje, da pomognu finansijski, koliko je ko u mogućnosti.\n„Draga braćo i sestre, dragi parohijani, dragi prijatelji…nevolju i iskušenja niko ne voli i ne priziva, ali kada se dešavaju, treba ih podeliti sa bližnjima“, poručuje sveštenik Siniša Piljanović.\n„Ovom prilikom, pozivam sve ljude dobre volje, da u skladu sa svojim mogućnostima i svi zajedno pomognemo i podržimo porodicu Đurđanović, te na delu pokažemo hrišćansku ljubav, ispunimo Božiju zapovest „Ljubi bližnjega svoga kao sebe samoga“ i BUDEMO LJUDI. Unapred blagodaran svim dobrotvorima i molitvenik pred Bogom za sve dobrotvore“, kaže sveštenik Siniša Piljanović.


Luxembourg - Predsjednik Vlade Crne Gore, Željko Šturanović govori za vrijeme ceremonije potpisivanja Sporazuma sa EU. 15. Oktobar, 2007.\nDanas su u Luksemburgu Crna Gora i Evropska unija potpisale Sporazum o stabilizaciji i pridruživanju, koji šefovi diplomatija ocjenjuju kao važan korak Crne Gore na putu ka Evropskoj uniji. Izvještavaju Đerećina Tuhina, Esad Krcić i Srđan Janković\nPotpisivanjem Sporazuma o stabilizaciji i pridruživanju Crna Gora je ušla u prve kontraktuelne odnose sa Evropskom unijom, a predstavnici briselskih institucija su pozdravili napredak Crne Gore koji je omogućio potpisivanje ovog sporazuma. Prvi koji je govorio bio je Luis Amado, portugalski ministar inostranih poslova čija zemlja predsjedava Evropskom unijom, koji je pozdravio uspjeh Crne Gore i naglasio da je ovaj sporazum najbolji okvir za dalji put zemlje prema punim integracijama u Evropskoj uniji. Takođe, ceremoniji je prisustvovao i evropski komesar Oli Ren koj je rekao da bi ovo trebalo da služi kao inspiracija i za ostale zemlje zapadnog Balkana. Oli Ren:\n„Sada je od suštinske važnosti fokusirati se i na implementaciju ovog sporazuma. Da se sprovode reforme i da se poštuju obaveze ovog sporazuma. Sljedeći koraci su od suštinske važnosti za Vladu za parlament i za narod Crne Gore. Treba postići konsenzus o reformi Ustava, što će uspostaviti put ka daljoj implementaciji ugovora vezanih za Evropsku uniju“.\nInače, Crna Gora spada u grupu takozvanih malo problematičnijih zapadnobalkanskih država koja je ipak prva potpisala sporazum. Za njom je i dalje Srbija koja ima problem sa saradnjom sa Hagom i Bosna i Hercegovina koja ima problem sa policijskim reformama koje onemogućavaju potpisivanje ovog sporazuma. Pre Crne Gore su ovaj sporazum potpisale Makedonija 2001. godine, potom i Hrvatska 2002. godine. Obično je u praksi da u aktu potpisivanja sporazuma učestvuju ministri inostranih poslova, mada je u crnogorskom slučaju u Luksemburgu bio premijer Crne Gore Željko Šturanović:\n„Današnji potpis 27 država članica Evropske unije i Evropske komisije na sporazum o stabilizaciji i pridruživanju sa Crnom Gorom je jasan dokaz da su naše evropske aspiracije utemeljene. Takođe i potvrda da je Crna Gora, ne samo geografski, istorijski i civilizacijski dio Evrope, već da dijelimo i poštujemo zajedničke evropske tekovine i vrijednosti na kojima počiva Evropska unija i da smo opredjeljeni da ih dinamično usvajamo i implementiramo. Takođe i da je evropska perspektiva, usudio bih se reći, realnost na dohvat ruke“.\nOčekuje se da u toku dana ministri inostranih poslova usvoje i posebnu deklaraciju kojom će upozoriti Crnu Goru o korišćenju eura u zemlji. Naime, nikad nije rečeno da će se od Crne Gore zatražiti da ne koristi i da se odrekne eura, ali će se svakako reći da će se o ovom problemu Crna Gora i Evropska unija baviti u normalnom terminu, najdalje u početku pregovora o pristupanju Crne Gore u Evropskoj uniji. Naime, ovaj problem se pojavio u vremenu kada je Crna Gora počela proces integracija, mada politika Evropske unije tvrdi da jedino zemlje članice, čak i one koje ispunjavaju sve uslove, mogu koristiti euro. Zbog problema Crne Gore imaju problem najveće baltičke zemlje koje su od 2004. članice Evropske unije, a nijesu stekle nijedne uslove da koriste euro. Svakako će Crna Gora ovim pitanjem da se bavi nakon par godina, jer je prvo čeka puna implementacija Sporazuma o stabilizaciji i pridruživanju na čemu će biti fokus Brisela i pažljivo će pratiti ovaj proces, potom slijedi ratifikacija ovog sporazuma i proces pristupanja Evropskoj uniji, ali nakon aplikacije Crne Gore za status kandidata, što je danas najavio i premijer Šturanović.\nSnažnije evropsko prisustvo\nPored ocjene da današnje potpisivanje Sporazuma o stabilizaciji i pridruživanju predstavlja krupan korak za Crnu Goru dio opozicije i stručne javnosti ipak ukazuje da ne postoji politička volja za realizaciju zadataka koja nameće proces evrointegracija i ukazuju na potrebu jaček nadzora od strane evropskih institucija.\n„Potpisivanje Sporazuma o stabilizaciji i pridruživanju Evropskoj uniji je značajan korak za Crnu Goru“, rekao je za naš program poslanik Srpske liste Zoran Žižić, koji je napomenuo da nema mjesta slavodobitnosti.\n„Crnoj Gori je neophodna jača kontrola od strane evropskih instuticija“, zaključio je Žižić:\n„Ne bih rekao da to sada treba prezentirati i doživjeti slavodobitno, ali mislim da je to dobar korak za Crnu Goru. Još bolji korak za Crnu Goru bi bio da se obezbijedi evropska kontrola crnogorskih instuticija. Ja se iskreno nadam da će tako biti, jer takav potpis bez te kontrole počeo bi da liči na mrtvo slovo na papiru“.\nU Socijalističkoj narodnoj partiji smatraju da se pozicija države ima razloga za slavodobitnost, ali da s aspekta faktičkog stanja predstoji dug period do postizanja kriterijuma koje su postavili evropski ministri. „Samo potpisivanje sporazuma za Crnu Goru bi trebalo da znači mogući ulazak u članstvo Evropske unije“, kaže potpredsjednik SNP-a Vasilije Lalošević. koji naglašava i da ovo istovremeno znači i rigorozniju kontrolu u sprovođenju reformi:\n„Crna Gora je netransparentno pristupala evropskim integracijama i to svi zvanični relevantni izvještaji pokazuju, gdje se ponavljaju loši rezultati u pravosuđu u borbi protiv korupcije i jačanju administrativnih kapaciteta i organizovanog kriminala. Činjenica je da mi u Crnoj Gori objektivno imamo mnogo mladih pametnih ljudi i ne treba praviti takozvane partijske podjele već sve mlade ljude uključiti u taj proces. Očigledno je da, na žalost, ne postoji politička volja kod onih koji sada vode proces evropskih integracija da iskoriste znanje i stručnost svih mladih ljudi bez obzira iz bilo koje partije dolazili“.\n„U crnogorskoj vlasti ne postoji dovoljno političke volje za sprovođenje obaveza koje proističu iz Sporazuma o stabilizaciji i pridruživanju Evropskoj uniji“, smatra profesor podgoričkog Ekonomskog fakulteta Mirjana Kuljak, koja se ne slaže sa ocjenom da u Crnoj Gori postoji problem manjka administrativnih kapaciteta:\n„Potpisivanje Sporazuma za pridruživanje Evropskoj uniji je još jedna dokaz da se u Crnoj Gori radi o ne nedostatku kapaciteta. Kapaciteti postoje, nedostaje političke volje kada su u pitanju i evropske integracije i kada je u pitanju ukupan proces demokratizacije u Crnoj Gori. Ova vlast radi samo kada je pritjerana uz zid, tako da i ovo potpisivanje ja shvatam kao nešto, što nije moglo da se ne uradi, ali pitanje političke volje pokazaće koliko će se to sprovoditi. Ja sam uvjerena da politička volja za to ne postoji, jer u Vladi imate dvije struje, jedna koja je zvanična i javna koju predvodi potpredsjednik Vlade gospođa Gordana Đurović i druge neformalne grupe koje su od jačeg uticaja, koje predvode drugi ljudi oko bivšeg premijera Mila Đukanovića“.\nUstavni dogovor je bio prethodnica sporazuma sa EU\nPredstavnici opozicionih stranaka koji su postigli sporazum sa vladajućom koalicijom o donošenju novog Ustava čestitali su javnosti potpisivanje Sporazuma o stabilizaciji i pridruživanju sa Evropskom unijom i konstatovali da to ne bi bilo moguće da nije došlo do dogovora o Ustavu.\nČestitajući građanima potpisivanje Sporazuma o stabilizaciji i pridruživanju sa Evropskom unijom lideri Pokreta za promjene, Albanske alternative i Bošnjačke stranke Nebojša Medojević, Vasilj Siništaj i Amer Halilović su ocijenili da od sada pročinje pravi proces evropeizacije Crne Gore i konkretna borba protiv društvenih devijacija. Medojević je ocijenio da je dogovor o Ustavu ispravan politički potez koji Crnu Goru vodi u budućnost:\n„Danas smo veoma ponosni i srećni da konstatujemo da je od danas Crna Gora nepovratno krenula ka usvajanju evropskih standarda i ako smo svi ti u opoziciji koji želimo da se Crna Gora izbori protiv organizovanog kriminala i mafije, da se izbori za efikasnije instuticije, da uredi život u Crnoj Gori po evropskim stadardima to je nemoguće bez podrške Evropske unije, bez pomoći međunarodne zajednice i danas najbolje se vidi ko je u Crnoj Gori odgovorna politička elita, a ko su lokalne stranke, lokalnog značaja koji vode računa o stavovima njihovih birača“.\nAmer Halilović je rekao da nakon usvajanja Ustava Crnoj Gori predstoje dva puta:\n„Jedan je put implementacija, tu ćemo koristiti sve što bude evropski princip i standard i ona se kroz implementaciju zakona može i poboljšavati ako ima nekih slabijih odrednica i nezadovoljstva u Ustavu ili pak ako ne bude dobre volje da ostane samo mrtvo slovo na papiru“.\nVasilj Siništaj je saopštio da očekuje punu implementaciju dogovora koji je postignut prilikom pregovora o novom Ustavu:\n„Očekujemo da ono što ćemo dogovoriti to nijesmo još potpisali ispoštujemo do kraja, a to će biti opština Malesija sa mjesnim centrom Tuzi“.\nNa novinarsko pitanje da li je očekivao ovoliki intenzitet napada opozicionih kolega na Pokraz za promjene, Medojević je rekao:\n„Očekivali smo intenzitet napada, nijesmo očekivali metode koje su po svemu metode koje tajna politička policija koristi u svim totalitarnim društvima da diskredituje svoje najjače političke oponente“.\nNa pitanje koje političke snage smatra antievropskim u Crnoj Gori Medojević je kazao:\n„Ključne su tri grupacije, ekstremni nacionalisti sa crnogorske i sa srpske strane i kartel organizovanog kriminala povezani sa netransformisanim službama tajne policije, javne policije, pravosuđa, carine. To je ustvari suština opstanak statusa quo u Crnoj Gori“.\nMedojević je izrazio nadu da će vladajuća koalicija uspjeti u narednih nekoliko dana da postigne dogovor sa Socijalističkom narodnom partijom kako bi i ona podržala usvajanje Ustava:\n„Što se nas tiče svi amandmani SNP-a su prihvatljivi za Pokrez za promjene i mi ćemo za njih glasati u parlamentu, ako uspiju da obezbijede dvotrećinsku većinu, eto još jedne stranke u proevropskom i demokratskom bloku“.


Arauho: "Možemo da prekinemo seriju Partizana" - Sportske.net\nArauho: "Možemo da prekinemo seriju Partizana"\nPeruanski fudbaler Migel Arauho , novo pojačanje Crvene zvezde ima velike ambicije i očekivanja u svom novom klubu, za koji veruje da može ove sezone do trofeja.\nPeruanski fudbaler Migel Arauho rekao je danas da je spreman da igra pod veliki pritiskom u Crvenoj zvezdi i da dobrim nastupima u srpskom klubu želi da se izbori za mesto u reprezentaciji svoje zemlje.\n"Spreman sam da igram pod velikim pritiskom. Nisam još gledao druge srpske ekipe, pažnja mi je usmerena samo na Crvenu zvezdu. To je veliki klub i mislim da možemo da napravimo velike stvari i prekinemo seriju Partizana u prvenstvu", rekao je Arauho novinarima u beogradskom hotelu M.\nDoskorašnji štoper peruanske ekipe Uankajo naveo je da je obavio lekarske preglede i da očekuje da u toku dana ili sutra potpiše ugovor sa crveno-belima.\n"Ostalo je da se srede još neka dokumenta, već sam obavio lekarske preglede i očekujem da potpišem večeras ili u subotu ujutro", kazao je on.\nArauho, koji je u Beograd doputovao u ponedeljak, istakao je da mu se veoma sviđaju grad i stadion Zvezde.\n"U Beogradu se osećam veoma dobro, grad je prelep, kao i stadion. Zvezda je veliki klub, najveći u Srbiji i jedan od najvažnijih u Evropi", kazao je ovaj 18-godišnjak i dodao da do skoro nije razumeo ni reč srpskog, ali da polako vežba.\nArauho će na poziciji štopera za konkurente imati Darka Lazića i Jovana Krnetu, za koje je rekao da su odradili odličan posao u revanš utakmici protiv IBV-a u kvalifikacijama za Ligu Evropa.\n"Gledao sam utakmicu protiv IBV-a i mislim da su Krneta i Lazić odradili odličan posao. Moraću mnogo i naporno da radim kako bih izborio mesto u timu", rekao je Arauho.\nOn je kazao da mu osim Zvezde ništa nije u mislima i da u srpskom klubu planira da ostane što je duže moguće.\n"Ne planiram ništa unapred, došao sam ovde, planiram da ostanem što duže. Fokusiran sam samo na Zvezdu, ne želim da razmišljam šta ću dalje. Cilj mi je da sa klubom osvojim prvenstvo i kup, kao i da što je dalje moguće odemo u Ligi Evropa", kazao je Peruanac.\nArauho je mladi reprezentativac Perua, a kako je rekao, dobrim igrama u Zvezdi želi da se nametne selektoru A tima te zemlje Serhiju Markarijanu.\n"Dolaskom u Zvezdu sam napravio veliki korak u karijeri. Već sam igrao na nekoliko prijateljskih utakmica za reprezentaciju i dobrim igrama u Srbiji nadam se da ću postati standardni član nacionalnog tima", rekao je Arauho.\nZvezda je u dosadašnjem delu prelaznog roka dovela Đorđa Rakića, Miloša Ninkovića, Nikolu Mijailovića, Nejca Pečnika i Aleksandra Kovačevića, a Arauho će, ako potpiše ugovor, biti šesto pojačanje crveno-belih.


Bečejska ekipa prva na „4 elements“ takmičenju na Rtnju - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Bečejska ekipa prva na „4 elements“ takmičenju na Rtnju\nBečejska ekipa prva na „4 elements“ takmičenju na Rtnju\nEkipa „Kajak haus“ (Kayak House), sastavljena većinom od bečejskih sportista, osvojila je prvo mesto na „4 elements“ takmičenju na Rtnju, održanom prošle subote, gde se nadmetala u trčanju, plivanju, kajaku i biciklizmu. Pobedničku ekipu na verovatno najvećem balkanskom štafentnom takmičenju činili su Bečejci kajakaš Marko Tomićević, plivač Tamaš Farkaš i trkač Danijel Ločarević, kojima su se pridružii Demir Mulić, biciklista iz Bijelog Polja, aktuelni prvak Crne Gore, dok je, zbog veoma nepovoljnih vremenskih prilika, izostalo takmičenje u paraglajdingu, gde je ekipu sa Tise trebalo da predstavlja najbolji srpski paraglajder Vladimir Bačanin.\nNa ideju da formira ekipu „Kajak haus“, kako bi učestovali na takmičenju kod Sokobanje, došao je Bečejac Danijel Lončarević i nije se pokajao. Naprotiv. Kako nam je rekao, od samog početka je znao da će tim sastavljen od vrhunskih atleta iz Bečeja i onih koje je upoznao posredstvom kontakata u svetu nebeskog trčanja koje praktikuje (Skyrunning Serbia), biti u samom vrhu takmičenja.\n-Imali smo ekipu sastavljenu od dobrih ljudi i, iako se bavimo razlitičim granama sporta, odlično smo se složili i napravili odličan rezultat, kaže Lončarević.\nOn dodaje da su ambicije ekipe „Kajak haus“ da se oproba na jesen i na sličnim takmičenjima ovog tipa, na evropskom nivou, jer im svoj petorici prijaju ovakve atraktivne štafete.\nPrvo mesto, kaže kapiten pobedničke ekipe, osvojeno je i zbog toga što su bečejski sportisti „majstori“ u svojim disciplinama – plivanje i kajak (prva mesta u kategorijama), dok je svemu tome verovatno doprinelo i iskustvo mladog Tamaša Farkaša koji je i ranije učestvovao na „4 elements“.


U ZDK smanjen prostor za korupciju prilikom zapošljavanja\nSavez samostalnih sindikata BiH izdao je priopćenje za javnost, u kojem ukazuje na problem korupcije i različite manipulacije prilikom zapošljavanja u javnom sektoru u BiH.\n"Imajući u vidu činjenicu da je najveći broj osoba zaposlen upravo u javnom sektoru, rješavanje problema oko i u vezi sa zapošljavanjem mora biti jedan od prioriteta izvršne i zakonodavne vlasti na svim nivoima. Predstavnici SSSBiH na svim nivoima su inzistirali da se donesu odgovarajući podzakonski akti kojima će ovo pitanje biti regulirano na odgovarajući način" – navodi se u priopćenju.\nIstiču da je prvi konkretan korak u tom smjeru, nakon Sarajevskog kantona, napravljen u Zeničko-dobojskom kantonu.\nVlada je donijela Uredbu o postupku prijema u radni odnos u javnom sektoru, kojom se, između ostalog, propisuje obveza prijema u radni odnos prvorangirane osobe na listi uspješnih kandidata. Iako Uredba ne tretira zapošljavanje u javnim obrazovnim ustanovama i institucijama, jer je to uređeno drugim propisima, odnosit će se na više tisuća radnih mjesta u administracijama kantona, gradova i općina na ovom području – navode iz SSS BiH.\nIzrazili su žaljenje što na nivou FBiH i u ostalim kantonima koji su primijenili izmjene i dopune Zakona o radu u oblasti zapošljavanja te što se i dalje poslodavcu ostavlja pravo da angažira bilo kojeg kandidata s liste uspješnih.\n"Nadamo se da će se i na tim nivoima u najkraćem vremenskom roku usvojiti podzakonski akti kojima će se znatno smanjiti prostor za različite manipulacije, korupciju i netransparentnost prilikom zapošljavanja u javnom sektoru" – stoji na kraju priopćenja.


Poslanik DF: Krvavi pir policije u Budvi se ne zaustavlja - Sputnjik Srbija\n03:55 23 April 2021\nPoslanik DF: Krvavi pir policije u Budvi se ne zaustavlja\n© Foto : RTV Budva ustupila Sputnjiku\n20:46 01.07.2020 (osveženo 20:50 01.07.2020) Preuzmite kraći link\nPoslanik Demokratskog fronta i potpredsednik Nove srpske demokratije Slaven Radunović, napisao je na svom Fejsbuk profilu da je u policijskoj stanici u Budvi prebijen budvanski vatrogasac. „Krvavi pir crnogorske policije se ne zaustavlja“, napisao je Radunović.\n„Ti ljudi sve više liče na zveri, a sve manje na čuvare reda i zakona. Dalibor Bošković, koji se nakon što je video kako se policija ponela prema njegovim kolegama u Budvi, sklonio se nekoliko dana na sigurno, danas se sam prijavio, posle garancija koje je njegovom rođaku Voju Pićanu dao načelnik budvanske policije Zoran Vučinić. Obećano mu je da će se prema njemu postupati u skladu sa zakonom i da ga niko neće maltretirati“ napisao je Radunović, prenosi In4s.\nKako navodi, Bošković je došao u zgradu policije sa svojim advokatom Dimitrijem Dapčevićem i dao izjavu.\n„Čim je advokat otišao, u prostoriju su uleteli komandir Slobodan Kovačević i policajci Duško i Dejan Rakočević, koji su ga tako pretukli da je nakon toga završio u Hitnoj pomoći! Do kad će Đukanovićeva policija da se ponaša kao Brozova 1948“, upitao je Radunović.\nOn je pozvao ministra unutrašnjih poslova Mevludina Nuhodžića i direktora crnogorske policije Veselina Veljovića da „izgrednike hitno suspenduju i naravno pritvore, kao što se radi sa običnim građanima zbog sumnje da su počinili neuporedivo lakša dela! Siledžije u zatvor!“\nRepresija se nastavlja: Policija blokirala vatrogasnu stanicu u Budvi /video/


BalkanMagazin :: Kancelarija za energetsku tranziciju Zapadnog Balkana u Briselu\nutorak, 02. mart 2021 15:09\nEvropska komisija otvorila je u Briselu Kancelariju za energetsku tranziciju Zapadnog Balkana, čiji je cilj da se zemljama u regionu pomogne u okončanju proizvodnje energije iz prljavih izvora. Ova informacija je na neki način u korelaciji sa danas objavljenim rezultatima Međunarodne agencije za energiju (IEA) da, posle istorijskog pada zbog pandemije korona virusa emisije ugljen-dioksida ponovo beleže snažan rast i to zbog povećanih aktivnosti u energetskom sektoru. (Foto: 112.international)\nProjekat podrške zemljama Zapadnog Balkana kako bi se u energetskom sektoru zaustavilo korišćenje fosilnih goriva za proizvodnju električne energije, sprovodiće se u okviru Evropske zelene agende, s ciljem da do 2050. godine Evropa prestane da emituje štetne gasove koji izazivaju klimatske promene.\nKako je objašnjeno u Evropskoj komisiji, cilj je da se omogući pravedna tranzicija uz evropska sredstva, a model bi bio zasnovan na iskustvu koje je Evropska unija ostvarila tokom proteklih decenija u tranziciji zemalja članica ka čistijim izvorima energije.\nU EU su naveli da elektrane na ugalj na zapadnom Balkanu emituju čak 2.000 odsto više sumpor-dioksida i sitnih čestica nego što je prosek u okviru Unije, dok 16 termoelektrana na Zapadnom Balkanu instalisane snage osam gigavata emituje više zagađenja nego svih 250 termoelektrana u EU.\nU Sekretarijatu Energetske zajednice ističu da su se zemlje zapadnog Balkana u okviru Berlinskog procesa na samitu u Sofiji u novembru prošle godine obavezale da će slediti evropski plan dekarbonizacije i postizanje nulte emisije štetnih gasova do 2050. godine.\n"Svojim potpisima šest zemalja zapadnog Balkana obavezalo se da će uvesti plaćanje emitovanja ugljenika u skladu sa Šemom za trgovanje česticama i smanjiti, a postepeno ukinuti subvencije za ugalj", navode u Sekretarijatu.\nPredviđeno je da osim nad Zapadnim Balkanom, kancelarija u Briselu bude nadležna i za ukrajinska područja u kojima dominira prljava energija poput uglja.\nU EU su naveli da elektrane na ugalj na zapadnom Balkanu emituju čak 2.000 odsto više sumpor-dioksida i sitnih čestica nego što je prosek u okviru Unije. (Izvor: Pixabay)\nVisok nivo zagađenja još uvek je veliki globalni problem. Na to upućuju podaci koje je danas iznela Međunarodna agencija za energiju (IEA).\nTi pokazatelji govore da su se emisije ugljen-dioksida u svetu povećale za dva odsto u decembru prošle godine, u poređenju sa istim periodom 2019. godine, što ukazuje na to da je pad nivoa štetnih emisija uzrokovan pandemijom korona virusa bio kratkog daha, saopštila je Međunarodna agencija za energiju.\nRast od dva odsto, u prošloj godini, ukazuje na to da je proizvedeno 60 miliona tona emisija ugljen-dioksida više nego što je zabeleženo u decembru 2019.godine.\n"Skok emisija ugljen-dioksida u svetu krajem godine je ozbiljno upozorenje na činjenicu da nismo dovoljno učinili kako bismo ubrzati tranziciju na čiste energije širom sveta", upozorio je izvršni direktor IEA-e Fatih Birol.\nBirol je istakao da će globalne emisije nastaviti da rastu, ukoliko se u ovoj godini potvrdi očekivani privredni rast, a ne dođe do velikih promena u pravcu sprovođenja energetske tranzicije.\nNa Zapadnom Balkanu 16 termoelektrane kapaciteta osam gigavata emituje više zagađenja nego svih 250 termoelektrana u EU. (Izvor: Pixabay)\nIEA je saopštila da su emisije energetskog sektora u celom svetu u prošloj godini smanjene za 5,8 odsto, što je gotovo dve milijarde tona ugljen-dioksida, zbog čega se i govori o najvećem zabeleženom padu emisije do sada.\nRanije prognoze su ukazivale na to da bi pad emisije mogao da bude čak sedam odsto, zbog smanjenja korišćenja goriva za drumski i vazdušni saobraćaj.\n"Posle obnove putovanja i ekonomskih aktivnosti, potrošnja goriva i emisija štetnih gasova je ponovo u porastu", navodi agencija IEA.\nMeđutim, pojedinačni podaci ukazuju na velike razlike među državama, u pogledu zastupljenosti štetnih emisija. U tom smislu, emisije štetnih gasova u Kini su povećane za 0,8 odsto tokom prošle godine zbog brzog oporavka privrednih aktivnosti, dok su u Sjedninjenim Državama pale za 10 odsto.


SAM :: Drugi dan Samita100 biznis lidera\n"Sedmi Samit100 biznis lidera doneo je zaključak da region mora još bolje i još jače da sarađuje. Tokom dva dana od učesnika smo čuli dosta o olakšavanju trgovine među zemljama, pričali smo o „odlivu mozgova“ u zemljma u regionu i šta možemo da učinimo da sprečimo mladu radnu snagu da odlazi, ali i kako da ove koji su već otišli privučemo da se vrate. Puno je razgovarano o oblastima na bazi digitalne platforme u oblastima trgovine, poljoprivrede, infrastrukture, razgovarali smo o zajedničkim projektima koji bi podigli konkurentnost regiona. Ovaj sedmi Samit 100 pokazao je da postoji još uvek velika želja da privrednici sarađuju u okviru regiona, ta poruka je jasno poslata i prisutnim političarima i nadamo se da ćemo na osmom Samitu 2019. godine pokazati šta smo u međuvremenu uradili za ovih godinu dana”, kaže Jelena Bulatović, izvršna direktorka SAM-a.\nGeneralni direktor VIP mobajla Dejan Turk ocenio je da mladi ljudi više ne rade za platu nego za okruženje u kojem rade, i da je zato važno da kompanija bude prepoznata kao 'kul poslodavac'.\n"Mi smo u VIP-u i A1, to su dve firme koje ja vodim, pokušali sve da budemo kul. To počinje sa mnom, da ja kao generalni direktor budem kul, a to znači pristupačan, inovativan, u kontaktu i sa ljudima i korisnicima. Imamo i bezbroj programa po kojima smo kul", Cela država tako “da bude kul” da bi privukla talente, ne samo iz Srbije već i iz drugih zemalja. Važno je da se uvede mogućnost da se radi od kuće, iz kafića ili bilo kojeg drugog mesta, na kojem radnici mogu da budu produktivni odnosno kako oni smatraju da je kul. Naša najveća komparativna prednost jesu ljudi, pošto smo tehnološki svi tu negde. Zato se trudim da budem kul generalni direktor i u obe zemlje, Srbiji i Sloveniji, proglasili su me najboljim menadžerom", rekao je Turk.\n"Danas mojih deset ljudi mogu da se nadmeću s ljudima iz Silicijumske doline ili sa Kembridža, i zato treba da ih slušam. Kompanijama su sve potrebniji mladi stručnjaci iz oblasti digitalnog marketinga”.\nPredsednica GEA koledža Katja Kraškovic kaže da su svi u regionu prilično staromodni i da formalno obrazovanje jako dugo traje."Potrebne su godine da bi se nešto postiglo, a produkujemo nešto što nam neće biti potebno u budućnosti, pa ljudi moraju sami da se usavršavaju za određene komeptencije koje se traže na tržištu rada. Stalno imamo osećaj da kasnimo 15 ili 20 godina u svemu što radimo", rekla je Kraškovic. Istovremeno, naglasila je da su svakoj firmi potrebni mladi ljudi koji drugačije misle, a da se sve svodi na to kako motivisati studente, odnosno radnike, i da je tu potrebna velika fleksibilnost.\n"Konkurencija nas podstiče da nastavimo da investiramo sa ciljem da budemo efikasniji i ostvarujemo dugoročan, održiv rast. Biznisu je potrebno tržište i konkurencija, infrastruktura, harmonizacija regulative, brža administracija, osećaj sigurnosti i adekvatan pravosudni sistem. MK Group izvozi 50 odsto svojih proizvoda i već se nadmeće na tržištu Evropske unije", izjavio je Dušan Radičević, finansijski direktor MK Group, kompanije koja je regionalni lider u poljoprivredi, bankarstvu i turizmu. Govoreći o regionalnoj saradnji, Radičević je istakao da države regiona nisu jedne drugima konkurencija i da zajedno mogu mnogo više jer su pojedinačna tržišta mala. Jasno je da granice postoje ali je biznisu potrebno da budu “nevidljive”. "MK Group je regionalni investitor zainteresovan za sva tržišta podjednako. Ulaganje u region naše je strateško opredeljenje jer samo stvaranjem jakih „regionalnih“ igrača možemo da budemo konkurentni na evropskom tržištu", naveo je Radičević.\nDigitalizacije će promeniti sve segmente života i rad će sve više biti odvojen od radnog mesta, čemu svedoči i sve veći broj tzv. digitalnih nomada koji rade i putuju po svetu, rečeno je danas na Samitu 100 biznis lidera u regionu. Učesnici panela "Kako da učinimo da digitalne tehnologije rade za ovaj region" istakli su da je proces digitalizacije velika šansa za razvoj svih zemalja u regionu.\nBranimir Brkljač, osnivač kompanija Terra panonica, koja vodi projekat Mokrin haus, izjavio je da digitalizacija može puno da pomogne ovom regionu, pošto "živimo u vremenu kada je digitalizacija omogućila revolucionarni preskok". Brkljač je istakao da sada možemo da razmišljamo kako da postanemo jedna od globalno relevantnih destinacija, gde će se delovi te nove industrije događati. Napomenuo je da je u Srbiji IT sektor već dovoljno razvijen i da imamo IT habove u Beogradu i Novom Sadu.


Savez taksi udruženja diskriminisao izbeglice, tražioce azila i migrante\nPoverenica za zaštitu ravnopravnosti je utvrdila da je Savez taksi udruženja Srbije postupio diskriminatorno preporučivši taksistima da ne prevoze izbeglice, tražioce azila i migrante.\nNaime, predsednik Saveza taksi udruženja Srbije je u intervjuu za dnevni list Blic od 24.3.2015. godine, između ostalog, naveo: „Preporuka taksistima je da ne voze azilante jer mogu da zapadnu u neprijatnu situaciju. Policija koja zatekne azilante privremeno oduzima vozilo taksisti i sprovodi se sudski postupak. Od taksiste se u postupku traži da dokaže da nije znao da su mu u kolima bili azilanti”.\nPovodom toga, Praxis je podneo pritužbu poverenici za zaštitu ravnopravnosti navodeći da je uskraćivanje prevoza jednoj grupi diskriminatoran akt, kojim se stvara neprijateljsko okruženje i širi netrpeljivost i ksenofobija u društvu. Sadržaj preporuke taksistima je u suprotnosti sa Ustavom Republike Srbije i nizom odredaba Zakona o zabrani diskriminacije, koji jasno prepoznaju odbijanje pružanja javne usluge kao oblik diskriminacije.\nPoverenica za zaštitu ravnopravnosti je utvrdila da su izbeglice, tražioci azila i migranti stavljeni u nejednak položaj u pogledu mogućnosti korišćenja usluga taksi prevoza na osnovu ličnog svojstva, i da je time prekršen Zakon o zabrani diskriminacije. Ujedno je preporučila predsedniku Saveza taksi udruženja Srbije da svojim postupanjem doprinese da taksisti svim putnicima pružaju usluge prevoza pod jednakim uslovima, kao i da vodi računa da u okviru svojih redovnih poslova i aktivnosti ne krši zakonske propise o zabrani diskriminacije.\nU trenutku kada kroz Srbiju prolazi veliki broj izbeglica bežeći od rata, minimum što možemo da uradimo jeste da im tu borbu za opstanak ne otežavamo. Povećan broj netrpeljivih izjava od predstavnika vlasti i ksenofobični novinski tekstovi doprinose širenju netolerancije u društvu. Iz tog razloga, mišljenje poverenice je jasna poruka da su diskriminatorne izjave neprihvatljive i da svi, bez razlike, imaju pravo na zaštitu od diskriminacije.\nPročitano 12141 puta


Obaveštenje za poreske obveznike - Blace Info Press\nAutor: Gorica Šegović · Objavljeno: 6. aprila 2016. · Updated 16. aprila 2016.\nObaveštavaju se svi poreski obveznici koji podnesu zahtev u poriodu od 01.04.-04.07.2016. godine, sa stanjem dugovanog poreza na dan 04.03.2016. godine, da stiču pravo na odlaganje plaćanja dugovanog poreza (najviše do 60 rata), uz mogućnost otpisa kamate, u skladu sa Zakonom o poreskom postupku i poreskoj administraciji.\nU toku odlaganja dugovanog poreza kamata se obračunava dok traje odlaganje, po stopi jednakoj godišnjoj referentnoj stopi Narodne banke Srbije.\nPoreskom obvezniku koji redovno izmiruje rate dospelih obaveza koje su odložene, uključujući i tekuće obaveze u skladu sa zakonom, otpisuje se 50% kamate koji se odnosi na taj dug plaćen u tom periodu, po isteku svakih 12 meseci do izmirenja tog duga u potpunosti. Kada poreski obveznik i pre isteka roka plaćanja dugovanog poreza na rate u skladu sa pomenutim zakonom isplati dugovani porez u potpunosti, poreskom obvezniku se otpisuje 50% kamate na taj dug.\nU postupku odlučivanja o odlaganju plaćanja dugovanog poreza po osnovu svih javnih prihoda bez sredstava obezbeđenja limit duga je:\n1) za pravno lice i preduzetnika – do 1.500.000 dinara,\n2) za fizičko lice – do 200.000 dinara.\nAko se poreski obveznik ne pridržava rokova iz sporazuma, odnosno rešenja o odlaganju plaćanja dugovanog poreza ili ukoliko u periodu za koji je odloženo plaćanje dugovanog poreza ne izmiri tekuću obavezu, LPA će po službenoj dužnosti poništiti sporazum, odnosno ukinuti rešenje i dospeli, a neplaćeni poreski dug naplatiti iz sredstava obezbeđenja koja ne mogu biti manja od visine dugovanog poreza čije se plaćanje odlaže u postupku prinudne naplate poreskog duga.\nSva dodatna obaveštenja poreski obveznici mogu dobiti u Opštinskoj upravi Opštine Blace, kancelarija br. 33, Služba za budžet finansije i lokalnu poresku administraciju ili na broj telefona: 027-371-737.\nSledeća vest Asfaltiranje pristupnih saobraćajnica u Vidovdanskoj ulici u Blacu\nPredhodna vest Izborna komisija opštine Blace proglasila listu – Srpska radikalna stranka-DR Vojisalav Šešelj


Sportske.net - Kuman se pravdao za poraz od Bajerna\nKakva je budućnost Holanđanina?\nReal i Barselona - “Morbo”\nSpekulisalo se dosta ovog leta o nastavku saradnje Barselone i Ronalda Kumana. Holanđaninu je ostala još jedna godina ugovora i medijima se često postavljalo pitanje da li će doći do produženja saradnje.\n"Blaugrana" je počela sezonu pobedom nad Sosijedadom, potom je usledio remi sa Bilbaom i još jedna pobeda protiv Hetafea. Međutim, ono što nisu očekivali u španskom klubu i što je došlo kao prilično iznenađenje, jeste ubedljiv poraz od Bajerna od 3:0 kod kuće. Ni gol nisu uspeli da upišu izabranici Ronalda Kumana.\nOdmah posle ovog debakla navijači su se okomili na Holanđanina kao najvećeg krivca za poraz njihovog tima.\n"Pre Bajerna trebalo je da odogovorim da li ću produžiti ugovor na još jednu godinu... a sada je pitanje da li strepim za svoju budućnost. Setite se, u timu je mnogo promena, povreda i mladih igrača", rekao je Kuman pravdajući ovaj neuspeh na "Kamp Nouu" u utorak.\nDug je spisak povređenih igrača u Barseloni. Martinu Brajtvajtu, Serhiju Agueru, Ansu Fatiju i Usmanu Dembeleu, pridružili su se nedavno i Đordi Alba i mladi Pedri. Katalonci narednu utakmicu igraju u ponedeljak protiv Granade u okviru petog kola La lige.


Od KSS deci - više od pet miliona - BasketballSphere\nOd utakmice Srbija-Litvanija ostvaren je prihod od prodatih ulaznica u iznosu od 10.747.928 dinara. Zahvaljujući našoj reprezentaciji i 18.213 navijača koji su je bodrili, za inkluzivna igrališta u Srbiji će biti izdvojeno 5.373.964 dinara. Spektakularna utakmica kojom su naši košarkaši ispraćeni na Svetsko prvenstvo u Kini imala je humanitarmo karakter, jer će polovina prihoda biti upućena UNICEF-u za izgradnju inkluzivnih igrališta na kojima će se deca sa smetnjama u razvoju i invaliditetom igrati i družiti sa svojim vršnjacima.\n– Samo zajedno možemo da napravimo razliku i pomognemo deci kojoj je potrebna podrška čitave zajednice. Veliku zahvalnost dugujemo Košarkaškom savezu Srbije, svim reprezentativcima i našem ambasadoru i selektoru reprezentacije Aleksandru Đorđeviću na nesebičnoj podršci. Zahvaljujući prikupljenim sredstvima moći ćemo da izgradimo inkluzivna igrališta u Srbiji, gde će deca sa smetnjama u razvoju i invaliditetom moći da se igraju sa svojim vršnjacima. U ime UNICEF-a zahvaljujem svim fanovima košarke koji su pokazali humanost u subotu uveče – izjavila je Vesna Savić Đukić, šef odseka za saradnju sa privredom UNICEF-a u Srbiji.\nPartnerstvo između KSS i UNICEF-a započeto je u godini kada se održava Svetsko prvenstvo u Kini i kada se obeležava 30 godina od usvajanja Konvencije o pravima deteta. UNICEF i KSS zahvaljuju svim navijačima koji su se odazvali pozivu, kupili kartu i došli u plavom da navijaju za naše „orlove“ i pomognu u prikupljanju sredstava za izgradnju inkluzivnih igrališta u Srbiji. Partnerstvo koje je započeto ovom utakmicom biće nastavljeno, jer su oba partnera odlučna da pomognu u kreiranju okruženja u kome sva deca mogu da ostvare svoje potencijale.\nJovanović vodi Leoparde


MUDROST ŠUME I MUZIKA SFERA\nTatjana Karajanov/Branislav Micić\nMudrost šume Inspirisani zvucima šume Tatjana i Branislav su kreirali ove kompozicije kao odgovor na bogatstvo koje nam šumski svet pruža. Muzika na albumu „Mudrost Šume“ sastavljena je iz pet delova spojenih u jednu celinu, kako se ne bi prekidao tok meditacije ili opuštanja. Svaki zvuk kao i trajanje određene kompozicije pažljivo su proračunati kako bi kod slušaoca stvorili osećaj ...\tOpširnije »\nIgra reči kao predskazivanje\nKALAMBURI U SNOVIMA\nKalambur je pojava koja se dosta često sreće u snovima i nalik je igri reči ili, još preciznije, omaškama Veoma slikovit i poznat primer je san Aleksandra Velikog kojeg je on sanjao u vreme borbi za grad Tir. Borbe su veoma dugo trajale i Aleksandar se već nosio mišlju da se povuče. Tada je usnio san u kojem je video kako ...\tOpširnije »\nNemanja, 43 godine, zaposlen je u firmi koja, po njegovom mišljenju, posluje ispod svojih mogućnosti što kod njega već duže vreme stvara nezadovoljstvo, pogotovo zbog niskih primanja. Pre izvesnog vremena je počeo da razmišlja o promeni posla i upravo se nalazi u pregovorima da pređe u drugu firmu koja mu se čini mnogo uspešnijom. U to vreme, sanja sledeći san Primer: ...\tOpširnije »\nNešto kao lični sanovnik\nOvi snovi se javljaju kod osoba koje nikako ne uspevaju da prihvate poruku nesvesne psihe koja im uporno dolazi putem takvih snova Ako u svom realnom životu ništa ne menja, a nastavlja da sanja snove koji se ponavljaju i koji su često upozoravajući, osoba će nastaviti da ponavlja iste greške. Slično nekome ko ne čuje dobro, pa mu se mora više ...\tOpširnije »\nDa li uopšte postoje snovi koje možemo smatrati nepovoljnim? Pod ovim pojmom se obično podrazumevaju snovi koji su kod snevača izazvali neprijatne emocije, bili košmarni ili ga čak probudili iz sna. Takođe su to snovi za koje snevač ima osećaj da nagoveštavaju neki nemili događaj ili se u njima pojavljuju sadržaji o smrti, bolesti i umiranju. Međutim, s obzirom da svaki ...\tOpširnije »\nStranica 22 of 29« Prva...10«2021222324\t»\t...Poslednja »


Izbori na severu Kosova mogu iskomplikovati situaciju\n9. februar/veljača, 2010.\nArhivski snimak: Izbori na Kosovu\nPredstavnici institucija Kosova ocenjuju da će se sa posebnom pažnjom i uz konsultacije sa međunarodnim predstavncima pristupiti pripremi održavanja izbora na severu Kosova i da su za institucije Kosova legitimni samo izbori koje organizuju vlasti u Prištini.\nPolitčki analtičari ocenjuju da izbori na severu Kosova, koje nameravaju da organizuju vlasti u Prištini i Beogradu, mogu da iskomplikuju inicijativu Međunarodne civilne kancelarije (MCK) i Vlade Kosova o uspostavljanju reda i zakona na severu zemlje. Predstavnici Srba sa severa Kosova kažu da će ovdašnji Srbi na poziv Beograda u potpunosti bojkotovati izbore koje organizuju prištinske vlasti.\nPortparol predsednika Kosova, Xhavit Beqiri, kaže da se predsednik Kosova konsultuje sa predstavnicima drugih institucija u vezi sa održavanjem izbora za novu opštinu Severna Mitrovica i izbore u drugim opštinama na severu Kosova.\n„Odmah nakon što dobije potvrdu od strane Vlade, Ministarva lokalne uprave, MCK i međunarodnih predstavnika da su stvoreni svi tehnički i drugi preduslovi za održavanje izbora, predsednik će odrediti datum izbora. Treba istaći da je pristup institucija Kosova u saradnji i koordinaciji sa međunarodnim institucijama da ne bude poteza koji će još više uticati na moguće tenzije na severu zemlje, već da se građanima severa pruži ozbiljna i iskrena podrška, kako bi oni u tome pronašli svoju perspektivu,“ kaže Beqiri.\nShkelzen Maliqi: Po svemu sudeći radi se o konkurentskom potezu kojim Beograd želi da obezbedi paritet, ponovo paralelne strukture, pošto veruje da će ipak za izbore koje on organizuje, ako se oni dozvole, biti više glasača.\nPolitički analitičar Shkelzen Maliqi ocenjuje da najavljeni izbori na severu, koje treba da organizuju kako vlasti u Prištini tako i one u Beogradu, mogu da iskomplikuju situaciju.\n„Sama činjenica da se oni održavaju u skoro isto vreme može da dovede do jedne zajedničke tačke koja u stvari znači da će ih obe strane proglasiti legitimnim i da je to možda deo nekog tajnog sporazuma, ali po svemu sudeći radi se o konkurentskom potezu kojim Beograd želi da obezbedi paritet, ponovo paralelne strukture, pošto veruje da će ipak za izbore koje on organizuje, ako se oni dozvole, biti više glasača. Time bi ocenili da su legitimne vlasti proizašle iz izbora koje je Beograd organizovao“, kaže Maliqi.\nNELEGITIMNI I NEPRIHVATLJIVI\nJedan od lidera Srba sa severa Kosova Marko Jakšić kaže da će ovdašnji Srbi iskazati svoj patriotizam neizlaskom na izbore koje, kako on kaže, organizuju secesionističke vlasti u Prištini.\n„Ja mislim da se Srbi neće poput svojih sunarodnika u ostalom delu Kosova i Metohije, na severu Kosmeta odazvati na izbore u organizaciji vlade Hašima Tačija, upravo iz razloga što je ovde puno drugačija klima, okolnosti i situacija i mnogo je veća vezanost, pre svega ovog dela Kosova za svoju maticu,“ rekao je on.\nMarko Jakšić: Ja mislim da se Srbi neće poput svojih sunarodnika u ostalom delu Kosova i Metohije, na severu Kosmeta odazvati na izbore u organizaciji vlade Hašima Tačija, upravo iz razloga što je ovde puno drugačija klima. Foto: Valona Teliqi\nU prilog ovakvom stavu prema Jakišiću idu i mnogo čvršći i odlučniji stavovi zvaničnog Beograda.\n„Ono što je takođe važno i bitno jeste da Beograd mnogo čvršće nego po pitanju lokalnih izbora u ostalom delu Kosova stavlja i šalje Srbima signale da bi izlazak Srba na izbore u organizaciji secesionističke vlade bio čin izdaje i mislim da je to jedan momenat koji je jako ključan i bitan da se Srbi ne pojave na ovim izborima“, kaže Jakšić.\nMaliqi smatra da institucije Kosova i međunarodne institucije ovog puta ne bi trebalo da dozvole održavanje izbora na Kosovu koje organizuju vlasti u Srbiji.\n„Ovog puta ih ne bi trebalo dozvoliti, pošto se Srbima omogućava da u mnogim oblastima ostvaruju svoja prava i ne može se dozvoliti do beskonačnosti situacija paralelnog sistema. Ja ne znam šta će se dogoditi, iako ima izgleda da će radikalne struje na severu organizovati provokacije kroz proteste ili na druge načine, izvođenjem ljudi na ulice, što bi uticalo da se ovaj proces odloži za kasnije,“ smatra Maliqi.\nPortparol predsednika Beqiri kaže da su za institucije Kosova neprihvatljive sve institucije koje nisu rezultat izbora koje su one organizovale.\n„Što se tiče takozvanih izbora koje će Republika Srbija organizovati na Kosovu oni su apsolutno nelegitimni i kao takvi će se tretirati. Znači, organi koji eventualno mogu da proizađu iz tih izbora su nelegitmni i neprihvatljivi za institucije Kosova," kaže Beqiri.\nInstitucije Kosova i MCK planiraju sredinom ove godine da organizuju izbore za nove opštine Severna Mitrovica i Parteš kao i za opštine Leposavić, Zubin Potok i Zvečan.


10.07.2019 u 14:23\nSrbija je danas početkom rada novog informacionog sistema e-Inspektor dobila potpuno elektronski i transparentan inspekcijski nadzor, koji je jedini takav u Evropi, izjavila je danas premijerka Ana Brnabić. Novom informacionom sistemu e-Inspektor danas je pristupilo 36 inspekcija, a preostalih sedam će biti uključeno do kraja godine, prenosi Tanjug. Brnabić je na 26. sednici Koordinacione komisije za inspekcijski nadzor istakla da Srbija tako pokazuje da može da bude jedina u Evropi. „Možemo da budemo lideri kada uložimo energiju, vreme i novac i kada država u celini stane iza nekog projekta”, naglasila je premijerka. Kako je rekla, inspekcije su jedan od osnovnih stubova u borbi protiv sive ekonomije, za dostizanje fer konkurencije na tržištu, borbe protiv korupcije i jačanja\n10.07.2019 u 13:17\nVirtuelni matičar za dijasporu od naredne godine\nOd 1. januara 2020. godine, očekuje se da diplomatsko - konzularna predstavništva Srbije u inostranstvu vode matične knjige u Registru matičnih knjiga, rekao je danas ministar državne uprave i lokalne samouprave Branko Ružić. Ministar je kazao da je za sada obezbeđen pravni okvir da se otpočne sa tim i da se u narednom periodu očekuje i elektronsko povezivanje predstavništava sa Registrom matičnih knjiga, što će omogućiti realizaciju. Kako je objasnio Ružić, ovo će omogućiti da se nadležnim organima u zemlji prosleđuju elektronske prijave rođenja, zaključenja braka u onim diplomatsko konzularnim predstavništvima gde je to omogućeno, smrti državljana Srbije koje su nastale u inostranstvu. Istakao je i da će to omogućiti državljanima Srbije koji ne žive u zemlji dobijanje izvoda iz


Najpopularniji jutjuber na svetu 'banovan' u Kini zbog 'prozivanja' predsednika VIDEO\nIzvor: B92, 23.Okt.2019, 13:39\nNajpopularniji nezavisni jutjuber na svetu - Pewdiepie, ponovo je meta kontroverze, pošto je gomili fanova iz Kine onemogućeno da uživaju u njegovom sadržaju.\nPewdiepie je zvanično zabranjen u Kini, tačnije cenzurisan, budući da kada njegovo ime unesete u pretragu ne dobijate nikakve rezultate.\nOstatku sveta razlog je prilično banalan, ali je u Kini izuzetno vredan banovanja. U pitanju je ismevanja kineskog predsednika Si Đinpinga.\nOvaj jutjuber je >> Pročitaj celu vest na sajtu B92 << u jednom od svojih mnogobrojnih klipova podelio meme u kojem kineskog vođu poredi sa Vini Puom, koji je u toj državi zabranjen već nekoliko godina, prenosi Play.\nOn je, nakon toga, je nastavio da kritikuje tamošnje vlasti zbog protesta u Honk Kongu i cenzure onih koji proteste prodržavaju.\nTako su kineski fanovi ostali uskraćeni za sadržaj koji Pewdiepie plasira svakog dana, a tek ostaje da se vidi da li će Pewds pretrpeti i neke druge posledice.\nPewdiepie je zvanično zabranjen u Kini, tačnije cenzurisan, budući da kada njegovo ime unesete u pretragu ne dobijate nikakve rezultate...U Kini je zabranjen zbog ismevanja kineskog predsednika Si Đinpinga...Ovaj jutjuber je u jednom od svojih mnogobrojnih klipova podelio meme u kojem kineskog vođu...


Nema povećanja PDV-a - Novagaszeta.rs\n„UO UIO prihvatio je inicijativu za izradu novog zakona o PDV-u, ali nije definisao bilo kakve odredbe ili smjernice kojima bi se povećala stopa PDV-a, niti se ikad govorilo o tome“, rekli su „Nezavisnim“ u Kabinetu Vjekoslava Bevande, predsjedavajućeg UO UIO i ministra finansija i trezora BiH.\n„Uvođenje sistema PDV-a sa više stopa značilo bi značajnije finansijske izdatke, kako za promjenu informatičkog sistema unutar UIO, tako i za same poreske obveznike“, rekao je za „Nezavisne“ Ratko Kovačević, načelnik Odjeljenja za komunikacije u UIO BiH.\n„Eventualno povećanje standardne stope PDV-a na sve ostale artikle dodatno bi povećalo cijene artikala, koje u puno većem procentu sudjeluju u potrošačkoj korpi jedne porodice. To bi značilo i dodatno finansijsko opterećenje po građane“, objašnjava Kovačević.\nSvaka banka u BiH tvrdi da ima najmanje kamate na kredite\nTagged BiH, PDV


KRENITE U VIRTUELNU ŠETNjU GALERIJOM MATICE SRPSKE\n1. августа 2018. Kultura, Novi Sad, Vesti\nGalerija Matice srpske je u saradnji sa Studijom 360º iz Novog Sada kreirala virtuelnu šetnju kroz njene prostorije. Svim korisnicima internet pretraživača Google kao i društvenih mreža sada je omogućeno da u visoko kvalitetnoj formi „prošetaju“ kroz Galeriju, njenu stalnu postavku i vide izložena umetnička dela, prenosi „Novosadska televizija“. Virtuelna prezentacija Galerije realizovana je u okviru projekta Digitalizacija i modernizacija stalne postavke Galerije Matice srpske koji je omogućio Pokrajinski sekretarijat za kulturu, javno informisanje i odnose s verskim zajednicama. Fotografisanjem izložbenog prostora u 360 stepeni umetnička dela, izložena u stalnoj postavci Galerije Matice srpske predstavljena su na nov način. Korisnicima virtuelne šetnje je omogućeno i da saznaju nešto više o pedeset odabranih najreprezentativnijih eksponata u postavci putem info prozora u kojima su navedeni osnovni podaci o autoru i delu. Kako to izgleda pogledajte OVDE.


15:13 11 Avgust 2020\nSvetski bum rudarenja bitkoina zahvatio je i Srbiju, u kojoj već postoji nekoliko farmi za rudarenje velikih poput ogromnih fabričkih hala. Proizvodnjom virtuelnog zlata bavi se više hiljada ljudi!\nHrvati spokojni: Do kraja godine smo u Srbiji\nNajbizarniji čovek na svetu jede struju: Žice me zasite na pola sata (video)\nNajbizarniji čovek na svetu jede struju: Žice me zasite na pola sata VIDEO KLUB\nTranziciju Srbije prati i tranzicija energetskog sistema, koji će postepeno morati manje da se oslanja na tradicionalne načine proizvodnje struje. Zato je država donela Strategiju razvoja energetike Srbije do 2025. sa projekcijama do 2030. godine.\nUkrajinsko Ministarstvo energetike pripremilo je projekat uvođenja vanrednog stanja u energetici zbog nedostatka antracita, najkaloričnijeg uglja, koji se koristi u tamošnjim energetskim stanicama.\nUragan u Francuskoj, 250 hiljada kuća bez struje\nU Francuskoj je najmanje 250 hiljada kuća ostalo bez struje zbog uragana.\nAmerička vojna baza „Indžirlik“ u Turskoj je blokirana i struja je isključena, dok su lokalne vlasti onemogućile ulazak i izlazak, saopštio Si-En-En Turk.\nMinistar energetike Rusije Aleksandar Novak izjavio je da su najveći gradovi Krima ponovo dobili struju.\nU Venecueli uvedena dvodnevna radna nedelja\nVlada Venecuele je privremeno uvela skraćenu radnu nedelju, od dva dana, za radnike javnih ustanova, prenosi Bi-Bi-Si.


Jubilej kojem se radujemo: Danas počinje 50. Bitef | CityMagazine\nKo bi rekao da je toliko godina prošlo, a jeste. Ovog septembra Bitef slavi 50. rođendan, i to baš danas, kada počinje festival nad festivalima pozorišne delatnosti. Sve do 2. oktobra oni koji vole i pozorište i nove tendencije u ovoj umetnosti imaće priliku da se „Na leđima mahnitog bika“ upoznaju sa radovima i stvaralaštvom autora koji do sada nisu prikazivali svoj rad na Bitefu. Institucija koja je za pola veka trajanja afirmisala rad domaćih i svetskih pozorišnih autora ponovo je uspela da iznenadi i odobrovolji već unapred na pobunu i revolt „naoštrenu“ publiku.\nUz epitet nova lica obično idu mladi i neafirmisani umetnici, no neka vas ovo „opšte mesto“ ne zavara, jer je ovogodišnji jubilarni Bitef pripreman pažljivo, tako da ćemo u okviru programa gledati svetske zvezde koje, eto, po prvi put gostuju na Bitefu. Selektorski tandem, Anja Suša i Ivan Medenica, odlučili su se da u okviru glavnog programa publici predstave reditelje i koreografe koji do sada nisu prikazali svoj umetniĉki rad na Bitefu.\nZa početak, već danas, red je da se oni koji tvrde da vole Bitef upoznaju i sa njegovom istorijom. Hvaljena je, a za to postoje i dokumentovani razlozi koje ćete u sklopu izložbe Nebo nad Bitefom moći da pratite na četiri lokacije. Biće to prava „Bitef trka“ koja računa na vaše brze noge koje će obići RTS u čijem ćete se holu upoznati sa svim onim što je Radio televizija Srbije zabeležila u ovih 50 godina postojanja Bitefa. Potom se ide dalje, u Atelje 212 gde ćete moći da vidite prvih 20 godina Bitefa zabeleženih na starim fotografijama. Potom će vas put voditi dalje, u komšiluk – do Galerije New Moment gde će biti otvorena izložba sjajnih Bitef plakata, i na kraju ove Bitef turneje odlazi se do Bitef teatra, gde prisutne očekuje instalacija „Bitef u Bitefu“.\nPrvi dan Bitefa - otvaranje i program\nNa Bitefu će 26. septembra u 19.30 u Jugoslovenskom dramskom pozorištu gostovati bečki Burg teatar, sa predstavom Urnebesna tama, u režiji Dušana Davida Paržižeka, nastaloj po drami jednog od najznačajnijih dramskih pisaca mlađe generacije na nemačkom govornom području, Volframa Loca.\n27. septembra u 19:30 u Ateljeu 212, beogradskoj publici predstaviće se i nemačko-švajcarski reditelj Milo Rau, sa predstavom Saosećanje. Istorija mitraljeza, koja je nastala u produkciji čuvenog berlinskog Šaubinea. Evropska kritička javnost, velike zasluge za uspeh ove predstave pripisuje glavnoj glumici Ursini Lardi.\nNa repertoaru glavnog programa 29. septembra u 19:30 u Pozorištu na Terazijama biće prikazana i predstava francuskog reditelja i kompozitora Žorisa Lakosta, Svita br. 2, čiji rediteljski postupak podrazumeva veoma neobičnu, muzičku orkestraciju govornog teksta koja za rezultat ima nešto što možemo podvesti pod formu muzičkog pozorišta.\nNa festivalu ćemo prvi put imati priliku da se upoznamo i sa radom Ĉoja Kafaija, čiji multimedijalni projekat Soft Machine istražuje status savremenog plesa širom Azije. Predstava će biti izvedena 28. i 29. septembra u Narodnom pozorištu u Beogradu, sa početkom u 21:30 časova.\n30. septembra u 21:30 u Narodnom pozorištu u Beogradu pogledajte predstavu poznatog libanskog umetnika Rabija Mruea, Jašući oblak, koji je afirmaciju stekao radom u pozorištu, ali i angažmanom na polju vizuelnih umetnosti.\nAktuelnost i kritičko mišljenje su se podrazumevali\nSam slogan ovogodišnjeg Bitefa upućuje na osnovnu temu festivala koja se svodi na katastrofu izbeglica, zatvaranje granica, podizanje zidova, evropski izolacionizam i neokolonijalni odnos zapadne prema drugim kulturama.\nPredstava Saosećanje. Istorija mitraljeza, u režiji Mila Raua pomera fokus sa priče o aktuelnom trenutku i migrantskoj krizi na njene uzroke. Baveći se istraživanjem duha savremene Evrope, Milo Rau joj otvoreno pripisuje odgovornost za užase na afriĉkom kontinentu i širom sveta. Ta odgovornost je nastala kao posledica njenih imperijalističkih poriva, kapitalističkog sistema i sveprisutnog licemerja.\n"Saosećanje. Istorija mitraljeza"\nIstom tom Evropom, bave se i Sebastijan Horvat i Milan Marković, autori predstave Nad grobom glupe Europe, Hrvatskog narodnog kazališta iz Rijeke, motivisane Kležinom Hrvatskom rapsodijom. Za njih je današnja Evropa, nesvesna patnje davljenika koji isplivavaju na njenim obalama, već uveliko na putu ka samouništenju. Ova predstava svečano će zatvoriti jubilarni Bitef u Madlenijanumu, 02. oktobra u 19:30.\n"Nad grobom glupe Evrope"\nOvogodišnja festivalska produkcija Sloboda je najskuplja kapitalistička reč, dramaturškinje Maje Pelević i Olge Dimitrijević suočava se sa (ne)mogućnošću da o nekoj drugoj zemlji, u ovom slučaju o Severnoj Koreji, govorimo van našeg kulturnog i politiĉkog koda. Ovaj autorski projekat, biće izveden u Bitef teatru 28. septembra u 21:30, sa reprizim izvođenjem, 01. oktobra u istom terminu.\nJubilarni Bitef - laboratorija u kojoj se predstavljaju nove forme balkanske scene\nNe ostaje nam ništa drugo već da vam poželimo sreću, u današnjoj trci kroz istoriju i 50. godina postojanja Bitefa, a onda i mnogo lepih trenutaka, koje ćete provesti u tami pozorišta. Dok vas kroz priču i pričanje (pevanje) nosi snaga mahnitog bika…\nAplauz za Krivu Reku i JDP bitef · pozoriste


Crvena Zvezda - Olimpija za kraj nedelje u ABA ligi - Meridianbet Vesti\nEvropa Author:\tBudimir Svilar - 27/02/2017\nCrvena Zvezda je u četvrtak prekinula strahovanja njenih navijača da je došlo do većih problema sa formom, a posle sjajne pobede nad Galatasarajem, na redu je duel sa Olimpijom u okviru ABA lige.\nŠampion u utakmicu sa Ljubljančanima ulazi sa već obezbeđenim prvim mestom u ligaškom delu takmičenja, čime je obezbedio prednost domaćeg terena u plej-ofu, ko god da bude protivnik.\nTo je prilika da Dejan Radonjić taktizira sa izborom i minutažom košarkaša koji će poneti glavni teret u ponedeljak uveče u dovrani Aleksandar Nikolić. Crvena Zvezda će opet biti bez Nemanje Dangubića, koji je počeo sa treninzima, ali je i dalje nespreman za takmičarske napore.\nU sastavu neće biti ni Stefan Jović koji se povredio na utakmici Evrolige i koji još od mečeva u Kupu Radivoja Koraća ima određenih zdravstvenih problema.\nOlimpija je u prethodnoj utakmica pobedila Budućnost i osigurala novu sezonu u regionalnom takmičenju, a Podgoričanima zakomplikovala život u nastojanjima da izbegnu Crveno-bele u polufinalu doigravanja.\nTrener Ljubljančana Gašper Okom takođe neće imati sve košarkaše na raspolaganju, pošto u Beograd zbog bolesti nije doputovao Devin Oliver.\nIako je Zvezda izraziti favorit, treba očekivati veliki otpor motivisanih i rasterećenih gostiju koji u poslednjih mesec dana igraju odličnu košarku. Uostalom, Zeleni su pre nešto više od nedelju dana osvojili Kup Slovenije, savladavši u finalu najvećeg rivala Krku. Pobedom nad Podčetrtkom u prvestvu Slovenije, Olimpija je zabeležila šestu uzastopnu pobedu u svim takmičenjima.\nMeridianbet daje prednost Crveno-belima u vidu “minusa“ od 12.5 poena, ali u utakmici koja praktično nema veliku važnost, domaći možda ne pokriju takav hendikep.\nTags:ABA Liga, budućnost, Crvena Zvezda, Dejan Radonjić, Evroliga, Galatasaraj, Meridianbet, Olimpija\nPartizan i u Sremskoj Mitrovici bez pola tima!


Članovi Gadafijeve porodice dobili azil u Omanu - Klix.ba\nČlanovi Gadafijeve porodice dobili azil u Omanu\n25.3.2013. u 22:12\nSultanat Oman, jugozapadnom dijelu Azije, odobrio je azil članovima porodice ubijenog libijskog lidera Moamera Gadafija, među kojima su udovica Safija i troje djece, izjavio je danas zvaničnik vlade Omana.\n"Gadafijeva udovica, dvojica sinova – Mohamed i Hanibal, te kćerka Ajša i njihova djeca su u Omanu od oktobra", izjavio je neimenovani zvaničnik.\nOn je dodao da im je odobren azil pod uslovom da se ne bave političkim aktivnostima.\nČlanovi porodice Gadafi su od augusta 2011. godine bili u Alžiru. Prošle sedmice Alžir je saopštio da su članovi porodice bivšeg libijskog lidera odavno napustili alžirsku teritoriju.\nLibijske vlasti raspisale su Interpolovu potjernicu za Ajšom i Hanibalom Gadafijem.\nLibijski ministar vanjskih poslova Mohamed Abdelaziz koji je u posjeti Kataru potvrdio je danas da je dio porodice Gadafi u Omanu, ali da je "prerano govoriti da li će Libija eventualno tražiti njihovo izručenje".\nOn je dodao da Oman kao i druge države ima pravo da pruži utočište podnosiocima zahtjeva za azil i članovima političke opozicije.\nSarajevski Jevreji uz večeru obilježavaju Pesah, oslobođenje iz ropstva\n25.03.2013. u 22:21\nČlanovi Komšićeve stranke ne mogu biti osobe povezivane sa kriminalom, korupcijom...\n25.03.2013. u 21:56